text:
30. juli 2018
Freyr úr Lamba vann ólavsøkukappríðingina
Hóast sirm og ivaveður vóru fitt av áskoðarum komnir niðan í Marknagil at hyggja eftir kappríðing. Tey fingu eisini eina góða løtu saman og hóast sólin ikki sá, so batnaði veðrið munandi meðan kappast var.
Tey fingu eisini spenning fyri pengarnar, umframt nýggjar vinnarar í fleiri bólkum.
Serliga var tað Tvíspor Vaksin, sum spenningur var um. Hans Pauli Poulsen og Svanna høvdu vunnið báðar tær undanfarnu FM kappingarnar, men seinast var bara ein hundrandapartur av einum sekundi aftur til nummar tvey.
Hesaferð dystaðust nummar tvey og trý frá seinast móti hvørjum øðrum, Tað var Freyr við Bryndis Hjartardóttir á baki, móti Marengo við Regini Johannessen. Hetta eru tvey sera jøvn ross, tey fylgdust eisini sera væl. Tá tey komu um málið átti Freyr tó munin, men bert við 3 hundrandapartum av einum sekundi. Hetta skuldi eisini vísa seg at røkka til at vinna kappingina, tí Svanna, sum rann í seinasta riðlinum megnaði ikki at koma so langt niður í tíð.
So stór frøði á Bryndis Hjartardóttir og Onnu Magnussen úr Lamba ið eigur Freyr. Samstundis var FM kappingin aftur víðopin, Svanna er enn á odda, men bæði Freyr og Marengo hava nú møguleika at vinna FM.
Hjá teimum ungu var eisini nýggjur vinnari. Sílfa og Ása Bárðardóttir úr Havn, vunnu við einari sera góðari tíð. Nummar tvey gjørdist Silja G. Eystberg á Blanku og nummar trý Randarsól Heinesen og Spirit.
Hinar greinarnar vunnu hesi. Skeið: Reigin Johannessen á Gylling - Trav opin flokkur: Marna Anthoniussen á Oskar - Trav: Kristfríð D. Jacobsen á Grettir
Allar tíðirnar síggjast her: Úrslit ólavsøka
27. juli 2018
Ólavsøkuskrúðgongan
Føroya Ríðingarfelag byrjaði við siðbundnu skrúðgonguni á sinni og eiga enn tann dag í dag heiðurspláss í skrúðgonguni.
Mint verður á, at øll reiðfólk, ið luttaka í skrúðgonguni skulu nýta hjálm!
Heitt verður eisini á fólk um at lata seg í hvíta skjúrtu og svart slips til skrúðgonguna - Eisini er umráðandi at hava væl vand ross so einki óhapp kemur fyri.
Heitt verður eisini á fólk um at lata seg í hvíta skjúrtu og svart slips til skrúðgonguna - Eisini er umráðandi at hava væl vand ross so einki óhapp kemur fyri.
Skrúðgongan er Ólavsøkuaftan kl. 14, møtt verður kl 13:30 við kommunuskúlagarðin. Góða ólavsøku !!
P.s. Um onkur manglar slips við FR búmerkinum ber til at ringja tlf. 556306 (Hallur)
17. juli 2018
Vágafólk byggja ríðihøll
Í longri tíð hava fólk hjá Vága Ríðingarfelag, arbeitt á einum økið í Miðvági, har ætlanin er at tað skal koma bæði ríðihøll og felagsfjós til vágafólk.
Vágar eru í ríðihøpi frammaliga, aftaná Suðurstreymoy eru Vágar uttan iva tað økið har mest virksemi er innan ríðing. Við flogvøllin, ella rættari sagt við flúgvarabedingina, hava Vágafólk eisini bæði kappríðingarbreyt og rundbreyt til gongulagskappingar. Vegna flogvøll og vatn ber tó illa til at útbyggja á tí økinum.
Nakað sum reiðfólk í Vágum hava longst eftir, er eina høll, soleiðis at tað eisini ber til at ríða, tá tað er myrkt, ella um tað ikki viðrar. Hendan avmarking hevur gjørt at ríðing hjá vágafólki, næstan burturav hevur verið eitt summarítrív. Eisini hevur hetta verið ein foðring fyri at felagið kann skipa fyri undirvísing og øðrum um veturin.
Men nú er at enda vón fyri framman, nakrar eldsálir í Vága Ríðingarfelag hava gjørt økið klárt og seinastu tíðina eru flestu bogarnir reistir. Ætlanin er eisini at møguleiki skal vera hjá limum felagsins at byggja fjós fast í høllina. Íblásturin til hetta, kemur frá ríðiøkinum í Havnardali, har Tórshavnar Kommuna hevur lagt eitt sera væl umtókt økið til reiðfólk.
Hetta kann eisini gera tað at rossini í Vágum vera miðsavnað, heldur enn at standa spjadd runt í bygdinum, í gomlum neytafjósum, skúrum ella bilhúsum. Á hendan hátt ber vónandi til at skapa eitt veruligt rossaumhvørvið. Nær høllin stendur liðug er tó enn ivasamt, tað er í stóran mun somu menn, sum mynda arbeiði og vandi er sjálvandi fyri at orkan fer at ganga undan.
Vága Ríðingarfelag hevur tilvitað valt at ikki taka óv stóran fíggjarligan váða, og higartil er einki lán tikið í verkætlani. Hetta ber sjálvsagt bara til, tá tað sum í hesum førinum verður gjørt eitt so stórt sjálvboði arbeiði.
11. juli 2018
10. juli 2018
Astrid 75 ár
Í dag er stórur dagur á Gráasteini - Astrid Poulsen fyllir 75 ár. Tey sum eru í hennara aldri kenna hana helst sum bóndadóttrina úr Norðradali sum giftist til Havnar. Vit ið eru eitt sindur yngri, kenna hana sum mamma at vinfólkum og húsmóður á Gráasteini. Men flest havnarfólk, kenna hana kanska best, sum altíð smílandi andlitið í læknaviðtaluni hjá Andór Ellefsen á Frúutrøð.
Astrid er dóttir Viggo og Ingigerd Lútzen, bóndahjún í Norðradali. Tey vóru seks systkin, Lútje, Randi, Gertrud, Ellen, Oyvind og so Astrid. Uppvaksin í Norðradali og partur av teirra uppaling var at ríða til Havnar í skúla og til annað.
Astrid giftist við Hjartvar Poulsen og børnini eru Laila, Bødvar, Edda, Brestir og Beinir. Heim teirra á Gráasteini var samlingsstað hjá bæði ungum og vaksnum, ein kann næstan siga at hetta var býlingshús áðrenn hugtakið býlingshús var uppfunnið. Hjartvar var í nógv ár formaður og nevndarlimur í Føroya Ríðingarfelag og áðrenn felagshúsið í Havnardali kom, var ikki óvanligt at reiðfólk aftaná loknan túr løgdu leiðina oman á Gráastein.
Hjartvar doyði fyri nøkrum árum síðani av sjúku og hevur Astrid eisini verið fyri tí vanlagnu at missa versonin Eirik, sum var nógv heima hjá teimum. Hetta hevur sjálvsagt verið tungt, men familjan hevur stuðla Astrid væl og seinastu árini hevur hon aftur líkst sær sjálvari. Tað er ikki meira enn tvær vikur síðani, at eg møtti henni í hópi umborð á Norrønu, tá var hon farin uttanlandaferð við pensjonistafelagnum í Fuglafirði.
Fyri okkum reiðfólk hevur Astrid havt ómetaligan týdning, hon hevur altíð verið har, altíð hjálpt til. Luttikið nógv í kappingum, tað er bara nøkur fá ár síðani hon kappaðist uppi í Marknagili. - Men serliga er tað hennara mongu smáu tøk ið hava gjørt mun. Ein kaka til eitt tiltak, eina hond til hjálpar til okkurt annað og so víðari. Astrid hevur mær kunnugt ongantíð sagt nei, tá felagið hevur heitt á hana um okkurt og tá felagið ikki hevur spurt, so hevur hon sjálv bjóða seg fram, soleiðis er hon og soleiðis hevur hon altíð verið.
Takk fyri tað Astrid, tú er nakað heilt serstakt !
Vegna Føroya Ríðingarfelag - Brandur í Dali
3. juli 2018
Nýggja útgerðin kom væl við
Undan hesum kappingarárinum, gjørdi Ríðisamband Føroya eina stóra íløgu í tíðtakingarútgerð. Gamla útgerðin ið var ogn hjá Føroya Ríðingarfelag hevði tænt fyri seg og hevði elvt til ávísar trupulleikar seinastu árini.
Nýggja útgerðin sum er av merkinum Omega, er altjóða góðkend og er hetta eitt stórt tekniskt frambrot innan føroyska ríðiítrótt.
Hvussu neyv útgerðin er, fekst sjón fyri søgn, tá riðið var kapp í Vágum leygardagin. Seinasti riðilin var so tættir at tað tyktiskt nærum vónleyst at síggja hvat var fremri av rossinum. Men við nýggja tólinum, gekk bert lítil løta, so var greitt hvør átti munin - Hetta hóast tað bert var ein hundrandapartur av einum sekundi millum múlarnar.
Umboð fyri Ríðisambandið siga at tað vilja altíð vera ymsar barnasjúkur og byrjunartrupulleikar, við einari nýggjari skipan, men at tey vænta at hetta fer at gera tað munandi lættari og meira ómaksleyst at taka tíð framyvir. Av tí at útgerðin er munandi neyvari enn tann gamla, skuldi tað eisini fyribyrgt at tað er neyðugt hjá rossinum at ríða umaftir, tey sokallaði "umryttini" sum vóru neyðug tá tvey ross høvdu somu tíð í ymiskum riðlum.
Lagt út av Føroya Ríðingarfelag Tórshavn 1 viðmerkingar
1. juli 2018
13 ára gamla Randarsól skjótari enn øll tey vaksnu
Í góðveðrinum í gjár, var kappríðing á flúgvarabedingini í Vágum. Kappingin skuldi vera seinasta leygardag, men var útsett vegna veður. Orsakað av nógva regninum, var breytin tá hál og ikki nóg trygg at ríða kapp á.
Hetta var ein skilagóð avgerð, í gjár skein sólin og hóast tað var eitt fitt lot, so vóru umstøðurnar framúr at ríða kapp.
Ein sum aftaná kappingina, skein um kapp við sólina, var 13 ára gamla Randarsól Heinesen úr Bø. Hon og hesturin hjá henni Spirit, ið kappast í bólkinum Tvíspor ung, gjørdi tað tað stóra bragd, at ikki bara hava skjótasti tíð í Tvíspor ung, tey høvdu eisini betri tíð enn øll tey vaksnu.
So ikki løgið at lagið var gott á ungu bíggjargentuni, sum eisini liggur greitt á odda í FM kappingini hjá teimum ungu.
Hóast tey vaksnu ikki heilt kláraðu at kappast við Randarsól og Spirit, so var tað ein sera spennandi kapping. Seinasti riðilin var millum Marengo við Regin Johannesen á baki, móti føroyameistaranum Svannu við Hans Paula Poulsen á baki. Svanna fekk munandi betri start, men Marengo kom so sterkt aftur móti endanum, at um breytin hevði verð fimm metar longri, so hevði hann helst vunnið. Tað var bara ein hundradapartur av einum sekundi á muni. Svanna vann við tíðini 18,99 og Marengo gjørdist nummar tvey við tíðini 19,00.
Vinnarar í hinum flokkunum vóru hesi,
Skeið Regin Johannesen og Gylling - Tølt Bárður Johannessen og Syrpa - Trav Marna Anthonuissen og Oscar - Tvíspor ll flokkur Hervør Olsen og Fagra.
Allar tíðirnar síggjast á leinku við her Trýst her
Abonner på: Indlæg (Atom)


c: text/html

text:
Komandi ABC tiltøkini verða longu í mai. ABC verður t.d. partur av umhvørvisátakinum “Slóða fyri” í Klaksvíkar kommunu, møguliga partur av ruddingardegnum í Sunda kommunu, og Fólkaheilsuráðið skipar saman við Tórshavnar kommunu fyri einum stórum ABC tiltakið síðst í mai, ið eitur “Rørslufagnaður”.
Fjórði ABC samstarvsfundur var í gjár, har Fólkaheilsuráðið kunnaði samstarvsfelagar um gongdina í ABC verkætlanini, og hvørjar ætlanir Fólkaheilsuráðið hevur fyri komandi tíðina. Samstarvsfelagarnir byrja nú í størri mun at taka ABC verkætlanina til sín og finna útav, hvussu teir ynskja at skapa karmar fyri virksemi, sum kann virka sálarliga heilsufremjandi. Eisini løgdu vit ætlanir fyri altjóða sálarheilsudagin, ið verður 10. oktober.

robotstxt: allowed

filter: keep


text:
Melda teg til Facebook-tiltakið her. MFS skipar aftur fyri ræstkjøtaveitslu - hesuferð í Føroyahúsinum leygarkvøldið 11. februar 2012.
Menu: Súpan Ræstkjøt Dessert
Undirhald: Konferencier Pætur á Borg - spælir felagssang til borðhaldið Finnur Jensen (PFP) - spælir sínar sangir eftir miðnátt
Barr: 10 kr. barr av donskum øli (Tuborg/Carlsberg) 10 kr. barr av shots (Gajol/Fisherman)
Kostnaður: 250 kr. (!)
Billett: Møguleiki verður at keypa billett í Føroyahúsinum til tiltøkini hjá MFS. Fyrsti kjansur: Formansumfarið 13. oktober Næsti kjansur: Løgtingsvalið 29. oktober
Ella flyt pengar á konto hjá MFS; Danske Bank: Reg. 9570 - Konto: 215.456.0 Viðmerk "Navn & Ræstkjøt" Og send meyl til "mfsmeylar@gmail.com" um nøgd, og navn, á luttakarum.
Annað: Einans møguleika at keypa billett til alt kvødið/tiltakið. Avmarkað atgongd.


text:
Vón bjargaði 14-ára gomlum sum var komin í havsneyð
top12-01-2019 - 17:29 - Jóanis Albert Nielsen
Um middagsleitið fekk løgreglan eina fráboðan um, at ein 14 ára gamal drongur var komin illa fyri útfyri Tjørnuvík. Drongurin var farin saman við øðrum at surfa í Tjørnuvík, men hann megnaði ikki at koma uppá landa aftur, og tók streymurin hann.
Boð blivu send eftir bjargingarbátinum hjá Eiðis bjargingarfelag, og manningin á Vón gjørdi rættliga skjótt av. Portal.fo skrivar at Vón fekk boðini klokkan 12:31, og 12 minuttir seinni var drongurin bjargaður umborð á bjargingarbátin Vón.


text:
Vanligar viðskiftatreytir fyri Red Ung.
Tá ið tygum gerast Hey RED Ung brúkari, eru niðanfyri nevndu reglur viðvíkjandi skyldum og krøvum okkara millum galdandi. Vit mæla tygum til at lesa hesar, áðrenn farið verður at nýta tænasturnar. Hesar treytir eru galdandi, um eingin onnur avtala er gjørd.
1. Viðskiftistreytir
Umframt sertreytirnar fyri RED Ung, eru almennu viðskiftatreytirnar hjá Hey galdandi fyri allar fjarskiftistænastur, sum Hey veitir.
2. Samskifti
Boð, sum tú fært umvegis teldupost til avtalaðu teldupostadressuna, hava sama løgfrøðiliga virknað, sum vórðu tey móttikin sum vanligt bræv.
3. Hey RED Ung brúkari
Treytin fyri at gerast Hey RED Ung brúkari er, at tú ert 18 ár ella yngri, ella hevur lestrarkort frá Ó (felagsskapur fyri ung lesandi). Harafturat skal onkur annar í húsarhaldinum hava eitt vanligt RED hald, sum RED Ung haldið verður knýtt at. Um brúkarin ikki er myndigur ella løgfrøðiligur persónur, skal foreldur ella avvarðandi standa fyri haldinum. Tá brúkarin fyllir 19 ár ella ikki er Ó-limur longur seta vit okkum í samband við viðkomandi.
4. Stovning
Tú kanst bíleggja RED Ung á tilmeldingarskjalinum, ið fæst á heimasíðuni hjá Hey, hjá søluumboðunum kring landið, ella á annan hátt, ið Hey ger av. Neyvir upplýsingar skulu gevast, so sum navn, bústaður, føðingardagur og teldupostbústaður, umframt at váttað verður, at tygum ikki eru í eftirstøðu við gjaldi til Hey. Um tú hevur eftirstøðu, verður hald ikki stovnað. Verður hald stovnað, eftir at mánaðurin er byrjaður, verður mánaðargjaldið tillagað dagarnar, ið eru eftir av mánaðinum.
Harumframt verða minuttir, SMS og MB somuleiðis tillagað mánaðargjaldinum. Vanliga ganga 1–2 yrkadagar at stovna fartelefon. Í mesta lagi ganga 10 yrkadagar frá tí, at Hey hevur fingið tilmeldingarskjalið til tænastan er klár.
5. Prísir
Listin yvir galdandi prísir á ymisku Hey tænastunum, ið ikki eru íroknaðar fasta mánaðargjaldið, er tøkur á heimasíðuni www.hey.fo, og fæst eisini við at venda sær til Hey á tel. 20 20 20. Prísirnir verða stundum broyttir.
Príslækkingar kunnu fremjast uttan at tær verður boðað frá. Um príshækkingar eru 10% ella meir yvir eitt 12 mánaðar tíðarskeið, fært tú skrivliga fráboðan. Fráboðan um príshækking verður gjørd umvegis bræv ella teldupost. Er talan um minni broytingar verður hetta kunngjørt umvegis fjølmiðlarnar ella á tínari mánaðarrokning. Vit boða frá størri príshækkingum í minsta lagi ein mánað frammanundan. Datanýtsla á fartelefonini verður avroknað fyri hvørji ásettu 40 KB.
6. Nýtsla
Við í fasta mánaðargjaldinum eru frí tala, frí SMS’ir og 100 MB at brúka í Føroyum. Haldið er sniðkað til soleiðis, at meirnýtsla ikki er gjørlig. Hetta merkir, at nýtsla omanfyri 100 MB, nýtsla til útlandið og í útlandinum, ella ser- ella yvirtakseraðar tænastur, ið innibera ein eykakostnað ikki eru møguligar, uttan so at peningur verður fyltir á av brúkaranum. Harumframt kunnu fría talan og fríu SMS’ini ikki brúkast til SMS-skipanir ella líknandi skipanir. Brúkarin kann á heimasíðuni www.hey.fo fylla pening á haldið, ið síðan kann nýtast til áður nevndu tænastur, ið ikki eru íroknaðar fasta mánaðargjaldið. Samrøður kunnu vara í upp til 60 minuttir í senn. Eftir hetta brýtur samrøðan av, og tú kanst ringja uppaftur av nýggjum og tosa víðari.
Vinarliga
Hey
Bókbindaragøta 8
100 Tórshavn


text:
Nær: 18. aug. - 30. apr. 2019
Hvar: Listasavn Føroya, Streymoy
Hansina Iversen: Portraits of the Loved OnesSamtíðarlist í miðdepilListasavn Føroya
Samtíðarlist verður støðugt sett í miðdepil á Listasavni Føroya. Nakrar mánaðir í senn verður eitt nýtt úrval av samtíðarlist hjá Listasavninum víst í Vetrarstovuni ú…
Nær: 15. nov. - 15. mar. 2019
Hvar: Landsbókasavnið, Streymoy
Framsýningin vísir brot úr søgu og samtíð bókasavnsins. Vit vísa nøkur skjøl og bøkur frá fyrstu tíðini bókasavnið virkaði, myndir av og upplýsingar um teir tríggjar bygningarnar, ið allir eru bygdir til bókasavnið. Eisini vera arbeiðshættir ið vóru…
Nær: 11. jan. - 1. okt. 2021
Hvar: Listasavn Føroya, Streymoy
Listasavnið er opið:
Tíðarskeiðið 1. mai - 31. august:Mánadag - sunnudag kl. 11.00 - 17.00
Tíðarskeiðið 1. sept. - 30. apríl:Týsdag - sunnudag kl. 13.00 - 16.00Mánadag ikki opið
Nær: 21. jan. - 12. mar. 2019
Hvar: Landsbókasavnið, Streymoy
Samansett framsýning av verkum eftir leirlistakvinnuni Guðrið Poulsen og høvundanum Gunnari Hoydal.Við orðum og leiri evna Gunnar og Guðrið síni hús, hansara til yrkingar, hennara til skulpturar.Húsini hjá teimum báðum, úr orðum og úr leiri, skapa sa…
Nær: 21. jan. - 12. mar. 2019
Hvar: Landsbókasavnið, Streymoy
Samansett framsýning av verkum eftir leirlistakvinnuna Guðrið Poulsen og høvundin Gunnar Hoydal.Við orðum og leiri evna Gunnar og Guðrið síni hús, hansara til yrkingar, hennara til skulpturar.Húsini hjá teimum báðum, úr orðum og úr leiri, skapa saman…
Nær: 25. jan. - 7. apr. 2019
Hvar: Listasavn Føroya , Streymoy
Fríggjadagin 25. januar kl. 16.00 letur framsýningin 'Listaleikir' við Silju Strøm upp á Listasavni Føroya.
Nils Ohrt, savnsstjóri, bjóðar vælkomin
Kinna Poulsen, ummælari, setur framsýningina
Teitur Lassen framførir
Listakvinnan verður til staðar…
Nær: 21. mai. - 23. mai. 2019
Hvar: Badmiton og KÍ høllin, Norðoyggjar
Atlantic Fair er ein altjóða sjóvinnuframsýnig, ið verður hildin annaðhvørt ár.Hetta verður níggjunda ferðin at messan verður hildin.Á messuni í 2017, vóru 180 fyritøkur sum sýndu fram, umboðandi 24 lond. 3.800 fólk vitjaðu messuna.


text:
Jólamenn á rossabaki
Útgivið tann 16. desembur 2018
Leygardagin 22. desember klokkan 15 hava jólamenn boða frá, at teir koma í býin á rossabaki.
Jólamennirnir gleða seg altíð at heilsa uppá øll børnini sum taka ímóti teimum, og eisini hesa ferðina hava teir okkurt við at bjóða børnunum.
Jólavikan hjá handlunum í miðbýnum og í SMS er byrjað, og tað merkir at handlarnir hava longri opið.
Hvønn dag í jólavikuni er kórtónleikur í býnum, og somuleiðis jólamenn, sum heilsa uppá bæði stór og smá.
Frá sunnudegnum 16. desember til leygardagin 22. desember hava handlarnir í miðbýnum opið til kl. 20. Tó hevur SMS opið til kl. 22 leygardagin 22. desember.
23. desember hava handlarnir í miðbýnum og í SMS opið til kl. 22.
Sí annars skrá yvir tiltøk á jol.visittorshavn.fo


text:
Lyst 3
26-01-2018
Hesaferð um blómandi amatørsjónleik í eysturoynni, kvinnuligar verur á lørift og ein gávumiklan listasavnara av Sandi.
Fyrsta innslag er ein reportasja frá høllini í Løkshøll, sum seinasta vikuskiftið var karmur um skemtileikin 'Alo 'Alo, sum tey í Losjuni í Gøtu framføra.
Annað innslag er ein lýsing av Miu Smith, sum tekst við at mála kvinnuligar verur í intimum gerandisstøðum.
Triðja innslag er úr Listasavninum á Sandi, sum goymir allar perlurnar hjá Sofusi Olsen, ið eisini lat savnið byggja.


text:
Verkætlanin hevur havt til endamáls at útvega karmar til børn og ung, sum av ymsum orsøkum hava tørv á ymsum stuðulstilboðum í dagligdegnum. Bygningurin skal kunna hýsa børnum og ungum við ymiskum tørvi, og karmarnir skulu nýtast til fleiri endamál í mun til framtíðar tørv. Dentur er lagdur á smidleika, sum skiftandi tænir børnum og ungum í mun til ávísa endamálið. Nú bygningurin er liðugur hýsir hann eini umlættingareind, eini virkniseind, felags- og starvsfólkaøki, eins og einum uttanhýsisøki.
Arbeiðsánari: Almannamálaráðið
Byggiharri: Landsverk
Ráðgevi: Kontrast
Undirráðgevi: SMJ og LBF
Høvuðsarbeiðstakari: Sp/f Valbjørn Dalsgarð
Undirarbeiðstakarar:
Jørðarbeiði: Tórhallur Hansen
HVS: Rólant Vidtfelt
El: EL.FO Málaraarbeiði: Niels Sørensen
Innbúgv: Blika
Kostnaðarætlan: 14,4 mió. kr.
Økið við Virknis- og Umlættingardeplinum er 2.646 fermetrar til støddar, og sjálvur bygningurin er 481 fermetrar til støddar. Pláss er fyri átta umlættingarplássum, eins og depilin hýsir heimabúgvandi børnum úr nærumhvørvinum til virknistilboð eftir skúlatíð. Bygningurin er soleiðis háttaður, at møguleiki er fyri at broyta fýra umlættingarpláss til tvær búeindir, um tørvur seinni verður á hesum. Depilin hevur átta kømur, harav seks við egnum baðirúmi, og kømrini eru knýtta at tveimum felags økjum.


text:
Norðlýsið tippar - Tobbi & Eirikur
Tað gongur sum rótasúpan, at orsøkin til, at partafeløgini P/F Norðoyatunnilin og P/F Vágatunnilin verða flutt til Runavíkar skal vera tann, at borgarstjórin í Runavíkar Kommunu seinastu árini, Tórbjørn Jacobsen, ætlar sær at stilla upp til fólkatingsvalið, løgtingsvalið, ella bæði valini.
Í einum stuttum eykasetningi nevndi løgmaður í ólavsøkurøðuni, at undirsjóvartunnilspartafeløgini skulu flytast úr Tórshavn og til Runavíkar. Hetta kom dátt við hjá fleiri, og Ingolf S. Olsen og Heðin Mortensen hava báðir verið frammi í fjølmiðlunum og sagt, at teir ikki skilja avgerðina. Eftir øllum at døma er avgerðin tikin knappliga, tí hon er ikki vend í samgonguni fyrst.
Ætlanin er ikki gjøgnumskygd, og at síggja til verða partafeløgini eins malplaserað í Runavík, sum tey alla tíðina hava verið í Havn. Tað hevur tí elvt til nógvar gitingar. Ein er, at ætlanin er at leggja øll tunnilsfeløgini saman í eitt, soleiðis at Norðoya- og Vágatunlarnir, sum báðir geva yvirskot, skulu verða við til at rinda fyri nýggju undirsjóvartunlarnar.
Ein onnur giting er, at flytingin var prísurin fyri at fáa Tórbjørn Jacobsen at stilla upp fyri ein av samgonguflokkunum til komandi løgtingsval. Tað er onki at taka seg aftur í, at hvørki Tjóðveldi ella Javnaðarflokkurin eru populérastu flokkarnir í Eysturoynni, har nógv fiskivinnurelaterað virksemi er. Hvørgin flokkurin fekk heldur nakað umboð valt í oynni. Tjóðveldi fekk onki umboð norðanfyri Havnina (tvey varafólk eru tó inni nú), og Javnaðarflokkurin fekk bert eittans umboð norðanfyri Havnina, Eyðgunn Samuelsen, valt (tvey varafólk norðanífrá eru tó somuleiðis inni nú).
Hetta er ikki einans vegna fiskivinnupolitikkin, men eisini av tí, at ongir stórir profilar stillaðu upp fyri núverandi samgonguna í Eysturoynni. Tórbjørn Jacobsen stillaði ikki upp til seinasta val, og javnaðarmaðurin Andreas Petersen úr Gøtu er farin frá fyri aldur.
Tað er ikki tí, at tað skortar uppá møgulig valevni fyri Tjóðveldi. Flestu borgarstjórar í Eysturoynni eru tjóðveldismenn. Borgarstjórin á Eiði, tann í Fuglafirði, tann í Eysturkommunu og so borgarstjórin í Runavík eru tjóðveldismenn, men av hesum er tað bert í Eysturkommunu, at borgarstjórin er valdur inn fyri Tjóðveldi. Í hinum trimum kommununum eru ikki partapolitiskir listar.
Tórbjørn Jacobsen er 62 ár og hevur sitið á Løgtingi fleiri reisur áður. Fyrst sum varamaður fyri Signar á Brúnni 1998-2000, so sum beinleiðis valdur á valunum í 2002, 2004, og 2008. hann hevur verið landsstýrismaður í mentamálum og í fiskivinnumálum, eins og hann hevur umboðað Tjóðveldisflokkin á Fólkatingi sum varamaður 2001-2004.
Livst, so spyrst. Um Tórbjørn Jacobsen stillar upp, er hugsandi, at hann kann vinna nakrar atkvøður innaftur, sum Tjóðveldi (tí tað verður helst fyri Tjóðveldi, at hann stillar upp) annars hevur mist í Eysturoynni.
Hvussu við Norðoyggjum?
Tá hann, fyri bert nøkrum døgum síðani, traðkaði uppá steinin til fólkafundin á Doktaragrund á Ólavsøku og helt frælsisrøðuna “Frælsi! Frælsi! Frælsi!”, fóru søgur at ganga um, at Eirikur í Jákupsstovu av Eiði, ið er giftur til Klaksvíkar, hevur í kvittanum at traðka inn á politiska pallin. Røðan hevði ein greiðan politiskan boðskap um, at hóast tjóðveldisfólk hava frælsi í hjartanum, so sæst tað í løtuni ikki so væl aftur í ítøkiliga politikkinum.
Eru hesar søgur sannar, hevur ungi eiðismaðurin tikið eina stóra avbjóðing á seg, tí til seinasta kommunuval misti Tjóðveldi 2 av 3 býráðslimum í Klaksvíkar Kommunu. Hinvegin eru Føroyar nú eitt valdømi, so har er ongin forðing fyri fólki aðrastaðni í landinum at greiða atkvøðu fyri honum, sum tað hevði verið til eitt kommunuval.
Eiði er gomul tjóðveldisbygd, og í 20. øld var tað serliga Petur Reinert (1923-1991), sum umboðaði bæði Eiði og Tjóðveldisflokkin. Petur Reinert var landsstýrismaður 1975-1979, løgtingsmaður 1980-1984 og varamaður á tingi 1989-1990. Hann var leingi limur í floksleiðsluni í Tjóðveldisflokkinum.


text:
Zeaborn leggur saman við Intermarine
Týska felagið,
Zeaborn, fer helst at leggja saman við stóra amerikanska Intermarine. Tað
skrivar TradeWinds. Zeaborn vil ongar viðmerkingar gera til tíðindini enn.
Leggja tey bæði feløgini saman, verða tey triðstrøsta
MPP-felag í heiminum.
Meðan Intermarine hevur fleiri áratíggju á baki, er týska
Zeaborn rættiliga nýtt. Felagið hevur eftir fáum árum bygt upp ein flota við MPP-skipum,
bingjuskipum og leysfarmaskipum – í alt 165 skip. Talan hevur í høvuðsheitum
verið um keyp og yvirtøku at verandi skipum, og ikki um nýbygningar.
Seinastu fýra árini hevur Zeaborn keypt millum annað
Rickmers-Line, MCC Marine Consulting & Contraccting og stóra týska felagið
E.R. Schiffahrt.
Shippingwatch.dk skrivar, at annar av stjórunum í Zeaborn,
Jan-Hendrik Többe, fyri kortum segði í samrøðu við ShippingWatch, at felagið
møguliga fer at keypa fleiri skip í næstum.
- Okkara mál er at vaksa verandi flota, og talan kann eisini
verða um at keypa okkurt felag. Vit eru tilreiðar, um vit fáa rætta tilboðið,
segði altso annar av stjórunum í Zeaborn, Jan-Hendrik Többe.
Kelda: www.shippingwatch.dk
og TradeWinds.


text:
Orð og lag: Jákup Eli Joensen
Fyrstu ferð tú ringdi, so fitt, og tú spurdi eftir meg
eg bleiv, so glaður, at eg trúði, men bleiv illa lokkaður av teg
so eg sigi nei takk góða finn tær heldur ein annan drong
Dagin eftir fór eg ein túr í roykstovuna, og har hittið eg teg
tú sást meg har, men tú lat sum um tú ei kendi meg
so eg sigi nei takk góða finn tær heldur ein annan drong
Tí tú royndi, at lokkað meg, eg bleiv, so glaður, at eg trúði teg
men nú vísur tað seg, at tú hevur ein annan mann
so eg sigi bara góða halt teg heldur til hann
Men um tú tekur ímóti mínum vinarboðum skal eg nokk siga ja
men um tú roynir aftur, at lokkað meg, so rýmið eg avstað
annars nei takk góða finn tær heldur ein annan drong
eg sigi nei takk góða finn tær heldur ein annan drong
nei takk góða finn tær heldur ein annan drong


text:
Vindurin er framvegis nógvur frá lágtrýstinum, sum fór framvið Føroyum í dag. Í løtuni er serliga nógvur vindur í Syðrugøtu.
Ein treylari var um at missa eina byngju av bilinum um fýra tíðina. Men bingjan losnaði ikki, men liggur nú oman móti bilverjuni.
Fleiri fráboðanir komu úr bæði Syðrugøtu og Norðagøtu um tilfar, sum stóð at ríva av bygningum í nógva vindinum, upplýsir vakthavandi á politistøðini.
Fyrr í dag koppaði ein bussur oman fyri Miðnámsskúlan í Hovi. Men har var ongin fólkaskaði. Les: Ein hvirla tók bussin av vegnum


text:
Orð: Petur Jacob Sigvardsen
Viðmerking: Yrktur 21. januar 2009.
Ei nakar her sær sjálvum livir,
og aldri svá hann doyggja skal,
tí Harrin okkum vakir yvir
í trúfesti várt dagatal.
Vit eru hans hvørt lívsins bil,
tí Harranum vit hoyra til.
Ta stund, vit her á foldum liva,
tá eru vit tí Harrans ogn.
Tað lætti sorg og sváran iva
og birti vón í ódn og logn!
Her einki okkum skilja skal
frá honum, ið alt gjørdi væl!
Hans kærleiksfavnur okkum fevnir,
hann aldri barn sítt gloyma kann.
Við navni okkum øll hann nevnir,
hvørt vilsta barn víst fevnir hann,
ið vendir við til heimland sítt.
– Tá aftur alt er vorðið nýtt.


text:
Jan 30, 2017
Latið hagagrót og malargrót hava frið!
Sverri Patursson gjørdi í síni tíð rakstrarrópið “latið smáfuglar og heiðafuglar hava frið!” kent um landið alt. Og tað virkaði, børn vórðu lærd, at lata fuglarnar fáa frið, at fuglarnir hava sítt heim í haganum, og teirra reiður, egg og ungar skula hava frið. Vit minnast eisini sangin “Hann rann sær kátur”, sum er um tað sama.
Men nú er tími komin til at evna til eitt nýtt rakstrarróp, nevniliga latið hagagrót og malargrót hava frið. Vit eru 50.000 fólk í Føroyum, og um hvørt fólk tekur ein ella tveir steinar, so verður tað nógv grót. Nú tá ið vit ikki hava brúk fyri gróti til at byggja hús og rættir og garðar, eiga vit at virða grótið og lata tað hava frið. Tað hoyrir til í nattúruni, tað býr har. Steinarnir veita smákyktum og gróðri lívd, og steinarnir halda upp á moldina.
Tá ið vit taka grót í haganum, kemur eitt sár, vatn sleppur framat og ger skaða. Tað er arrogansa og frekleiki at bara taka og draga grót til hús, tí at tað er so pent. Víst er tað pent, men tað býr í nattúruni. Og nú skula vit royna at fáa 100.000 ferðafólk? Gerið fyrst gøtur til teirra at ganga á í haganum, hagin verður kleyraður upp, serstakliga, um tað er vátt. Bæði ross og fólkk eiga at halda seg á gøtuni.
Kommunur áttu at gjørt gøtur til at ganga túr eftir í haganum, so skuldi tað verið bannað at gingið aðrarstaðni enn á gøtunum. Tað hevði verið hóskandi arbeiði til “ung í artbeiði”. Sama hvussu langt tú fert frá húsum, sært tú farvegin av ósketni menniskjans, fløska og fløskubrot í urðini.
Eg las eina grein um, hvussu menniskju síggja trø. Vit halda , at trø skula bara plantast og fellast, tá ið vit finna tað fyri gott. Men trø eru sosialar verur, tey hjálpa hvørjum øðrum. Við øllum okkara klókskapi og lærdómi eru vit komin rættiliga stutt, tá ið umræður at liva saman við og í náttúruni.
Men nú er tími komin til at evna til eitt nýtt rakstrarróp, nevniliga latið hagagrót og malargrót hava frið. Vit eru 50.000 fólk í Føroyum, og um hvørt fólk tekur ein ella tveir steinar, so verður tað nógv grót. Nú tá ið vit ikki hava brúk fyri gróti til at byggja hús og rættir og garðar, eiga vit at virða grótið og lata tað hava frið. Tað hoyrir til í nattúruni, tað býr har. Steinarnir veita smákyktum og gróðri lívd, og steinarnir halda upp á moldina.
Tá ið vit taka grót í haganum, kemur eitt sár, vatn sleppur framat og ger skaða. Tað er arrogansa og frekleiki at bara taka og draga grót til hús, tí at tað er so pent. Víst er tað pent, men tað býr í nattúruni. Og nú skula vit royna at fáa 100.000 ferðafólk? Gerið fyrst gøtur til teirra at ganga á í haganum, hagin verður kleyraður upp, serstakliga, um tað er vátt. Bæði ross og fólkk eiga at halda seg á gøtuni.
Kommunur áttu at gjørt gøtur til at ganga túr eftir í haganum, so skuldi tað verið bannað at gingið aðrarstaðni enn á gøtunum. Tað hevði verið hóskandi arbeiði til “ung í artbeiði”. Sama hvussu langt tú fert frá húsum, sært tú farvegin av ósketni menniskjans, fløska og fløskubrot í urðini.
Eg las eina grein um, hvussu menniskju síggja trø. Vit halda , at trø skula bara plantast og fellast, tá ið vit finna tað fyri gott. Men trø eru sosialar verur, tey hjálpa hvørjum øðrum. Við øllum okkara klókskapi og lærdómi eru vit komin rættiliga stutt, tá ið umræður at liva saman við og í náttúruni.
Skrivað hevur Bergljót klokkan 17:58
Subscribe to: Post Comments (Atom)


text:
Ársritið hjá Havstovuni, sum við orðum og myndum lýsir stóran part av virkseminum seinasta árið, er nú komið. Nakrir fastir tættir eru, so sum ymiskar tíðarseriur og lýsing av verkætlanum, sum eru í gongd júst nú.
Eisini er skrivað um forvitnisliga fiskabók eftir navnframa náttúrufrøðingin H. C. Müller, sum varð føddur fyri júst 200 árum síðani, um at rákið sunnan og vestan fyri Munkagrunnin nú er betur kortlagt, um serliga nógva gróðurin í 2017, um talið av ternum og ternubølum seinastu 15 árini, har tølini fyri í ár eisini eru við, og annað forkunnugt.
Sjóvarmál 2018 kann lesast sum pdf’ur her á heimasíðuni ella fáast sum bóklingur við at venda sær til Havstovuna.


text:
Gróður ávirkar kreftirnar, ið virka á eitt net í streymi
Tari, kræklingur og annar gróður, ið festist á eitt net í sjónum, gera, at kreftirnar, sum virka á netið í ráki og aldu verða størri enn tá ið netið er reint. Hesin gróður og netið sjálvt forða rákinum; tess minni rák sleppur ígjøgnum netið, tess størri gerast kreftirnar, sum virka á net og gróður.
Mátingar av hesum fyribrigdi eru gjørdar við University of New Hampshire í sambandi við teirra Open Ocean Aquaculture Program (www.ooa.unh.edu). Netastykkir (1m x 1m) í eini rammu vórðu drigin gjøgnum sjógvin við javnari ferð, meðan kraftin til at draga tey gjøgnum sjógvin varð mátað. Bæði rein net og net, sum høvdu staðið í sjónum á 15 m dýpi í 6 mánaðir, vórðu brúkt.
Kanningarnar vístu, at kraftin á net við gróðri var upp til 240% størri enn kraftin á rein net. Hetta er eitt høvuðsúrslit í eini nýggjari vísindagrein í altjóða vísindatíðarritinum Aquacultural Engineering. Millum høvundarnar er Øystein Patursson, PhD lesandi á NVD
Gróður á nótir hevur týdning fyri aliútgerð
Alinótir eru ein ógvuliga týðandi partur av útgerðini, sum nýtt verður til aling. Vanliga hongur alinótin undir einari konstruksjón, sum flýtur, og tá er tann vansin, at nótin broytir skap, tá ið streymur rakar hana. Harvið minkar rúmdin í nótini.
Skapbroytingin er tengd at kraftini, sum virkar á nótina í streymi, og hendan er sum nevnt omanfyri tengd at gróðrinum á nótini. Tí er tað sera umráðandi at hava reinar nótir í alibrúkum. Hetta er serliga galdandi á økjum, har hart rák er, men eisini á økjum við minni ráki er tað umráðandi við reinum nótum, tí at útskiftingin av sjógvi inni í nótini er væl minni við gróðuri á nótini.
-
18.01.2019 Setrið Deildin fyri Heilsu- og Sjúkrarøktarvísindi Depilin fyri heilsugransking“11 for Health” verkætlanin verður víðkað"11 for Health" granskingarverkætlanin, sum Fróðskaparsetrið...
-
17.01.2019 FøroyamálsdeildinJens Dam Ziska settur sum vísindafólk at standa fyri útbúgvingini í listaligum arbeiðiLýst verður við upptøkutreytum til útbúgvingina í vár Jens...
-
16.01.2019 Setrið Deildin fyri Heilsu- og Sjúkrarøktarvísindi Depilin fyri heilsugranskingVæleydnaður heilsugranskingardagur í KongshøllDepilin fyri Heilsu- og Almannagransking skipaði hósdagin 10...


text:
Burhan G: Eg havi tikið allar teir góðu sangirnar við
– Eg lovi, at tit fáa eina fantastiska konsert við øllum mínum bestu sangum, sigur Burhan G áðrenn framførsluna á Summar Festivalinum í kvøld.
Burhan G er sangari í heimsflokki, og seinastu árini hevur hann hittað ferð eftir ferð. Nú er hann komin til Føroya at hava sína fyrstu framførslu.
– Eg eri sera fegin um, at eg havi fingið møguleikan at koma til Føroya at spæla, og eg havi tikið allar teir góðu sangirnar við. Eg lovi tykkum, at tit fáa eina fantastiska konsert við øllum mínum bestu sangum. Tað verður sjúkliga feitt, sigur Burhan G.
Hann hevur amerikanskar tónleikarar við á pallin, og tey, sum í summar hava hoyrt Burhan G á palli í Danmark, hava bitið merki í, hvussu væl spælandi bólkurin hjá honum er. Harafturat er Burhan G sjálvur ein framúr live-sangari og framførari.
Burhan G spælir á Vágsbøi í kvøld kl. 21.30. Eyðun, Terji & Kim hita upp á stóra palli frá kl. 20.15.


text:
Nú er nakað síðani eg havi skrivað. Eg skal viðganga at standurin, hvat í renning víðvíkur, hjá mær síðani Tórshavn Marathon ikki hevur verið serliga góður. Eg var rættuliga skuffaður beint eftir renningina, og eisini havi eg følt meg rættuliga troyttan seinastu tíðina. Eg havi næstan einki runnið síðani.
Annars so havi eg runnið ógvuliga nógv í ár, fram til Tórshavn Marathon hevði eg runnið hvønn tann einasta dag. Tað var eitt mál eg setti mær einaferð í vár, at eg skulu renna hvønn tann einasta dag í 2011. Hetta mál komi eg tíverri ikki at gjøgnumføra. Í løtuni føli eg meg útbrendan.
Tvær vikur undan Tórshavn Marathon ringdi blóðbankin á Kl. Sjúkrahúsið til mín, og segði mær at mitt blóðprocent var ov lágt, og tað var ivasamt um eg kundi halda á fram at vera blóðgevi. Eg var til eina kanning, havi tó ikki fingið úrsliti at vita enn.
Eg gav mær ikki so nógv far um hetta við blóðprocentinum, men nú aftaná, so er tað eyðsæð at hetta er júst orsøkin til tað, sum hendi í Havn. Eisini hendan troyttheitin eg føli.
At mítt blóðprocent er ov lágt, kemur nokk ikki av ongum, í komandi viku ætli eg mær at fáa kannað hetta nærri.


text:
Fyri fyrstu ferð nakrantíð er peningur játtaður til ph.d.-verkætlan innan sosialpolitikk í Føroyum. Í tí sambandi verður nú søkt eftir umsøkjarum til ph.d.-lestur, har høvuðsdentur serliga skal vera lagdur á at granska árinini av teimum arbeiðsfremjandi tiltøkunum her á landi.
Verkætlanin er úrslit av einum samstarvi millum Almannaverkið, Fróðskaparsetrið og Roskilde Universitet.
Landsstýriskvinnurnar Eyðgunn Samuelsen og Rigmor Dam gleðast um, at hetta samstarvið er fingið í lag.
-Hetta er ein spennandi og ikki minst týðandi verkætlan, sum føroyska samfelagið kann fáa stóran ágóða av. Vónandi er hetta byrjanin til at fáa økt um granskingina innan sosiala økið í Føroyum og ikki minst áhugan fyri tí, siga tær báðar landsstýriskvinnurnar í felags fráboðan.
Freistin at søkja um at skriva ph.d.-verkætlan um sosialpolitikk í Føroyum er 5. januar 2018.
Les meira um phd-lesturin her


text:
Hendan heilsanin var send í Kringvarp Føroya saman við jólaheilsanum úr Danmark á jólum 2011. Eg eiti Birita í Dali og eri forkvinna í Meginfelag Føroyskra Studenta í Keypmannahavn. Eg vil senda eina jóla- og nýggjársheilsan vegna nevndina hja MFS.
Tankar um lestrarlívið Vit eru fleiri enn 1.100, id lesa uttanfyri Føroyar, og meginparturin av okkum lesa her í Keypmannahavan. Desembur mánaði er ein meira friðleysur mánaður hjá teimum flestu orsakað av próvtøkum, men tey allarflestu gleða seg til at at vera heima á klettunum á jólum. Tíverri hava øll lesandi ikki rád at koma heim til jóla. Føroysk lesandi uttanfyri Føroyar eru ikki heilt í somu støðu, sum mong lesandi aðrastaðni í heiminum. Tá vit fara undir hægri útbúgving uttanfyri Føroyar missa vit gerandisdagin heima í Føroyum, bæði tá hugsað verður um familjuna, men eisini tað samfelagsliga. Møguleikarnir hjá okkum undir útbúgving at virka í og ávirka okkara føroyska samfelagið eru ikki mangir. Tí er tað av stórum týdningi, at vit hava eitt vælvirkandi MFS
MFS er ein millumliður. Millum føroyska samfelagid og tey lesandi og millum tey lesandi innanhysis. MFS er eitt vidurkent samrádingarumbod vid føroysku myndugleikarnar. MFS strembar fyri at tryggja eitt gott samskifti við tey lesandi, líkamikið hvar í heiminum hesi eru stødd. Her í Keypmannahavn veita vit karmar fyri kjaktiltøkum har vit varpa ljós á alskyns føroysk viðurskifti, hetta bæði fyri at styrkja samanhaldið millum Føroyar og tann einstaka lesandi, men eisini fyri at styrkja samanhaldið millum tey lesandi í kbh. Í nýggja árinum hava vit nógv spennandi kjaktiltøk á skránni, og í februar byrja vit næstu lestrarhálvárid vid eini ræstkjøtaveitslu fyri lesandi í Keypmannahavnarøkinum.
So er bert eftir at ynskja gleðilig jól og gott nýggjár til:
- til øll teirra, sum hava hildið framløgur á okkara tiltøkumí Føroya húsinum
- Politikarum, sum eru møttir upp til kunning og kjak
- Ráðgevingini í Føroyahúsinum, sum hjálpir øllum føroyskum lesandi.
- Til tykkum, sum hava møtt mannsterk upp til okkara tiltøk í ár
- ...og øllum okkara limum, sum geva okkum eitt heimildargrundarlag at arbeiða á og eina rødd úteftir móti altjóðasamfelagnum - og móðurlandinum Føroyum.
Gleðilig jól ! – og gott nýggjár øll somul ! vónandi síggjast vit næsta ár.


text:
Skeiðini
1. Lestrarhálva
Á fyrstu lestrarhálvu verður dentur lagdur á teori, metodologi og tvørfakligum samstarvi. Ein týdningarmikil partur av hesi lestrarhálvu er, at tú kemur at arbeiða við einari ávísari masterlæruverkætlan í einum sokallaðum "praksisfelagskapi". Tú kemur við øðrum orðum at samstarva við onnur lesandi og vísindastarvsfólk á deildini. Fakskeiðini geva tær eina víðkaða innførslu í teori og metodologi, og hetta kemur at stuðla arbeiðsgongdini við masterlæruverkætlanini.
Lestrarhálvan er skipað í 3 partar:
- 10 ECTS er skeið í Metodologi 1, ið gevur tær epistemologiska og vísindafilosofiska grundarlagið fyri masterlæruskipanina. Hetta skeiðið liggur tí fyrst í lestrarhálvuni og endar við eini skrivligari einstaklinga próvtøku.
- 10 ECTS eru fakskeið har tú fært innførslu í teoretiska og metodiska grundarlagið í vísindagreinini, sum tú hevur valt. Fakskeiðini eru vanliga samansett av fyrilestrum og kjakbólkavirksemi. Fakskeiðini enda við eini skrivligari próvtøku.
- 10 ECTS eru sett av til Masterlæruverkætlan. Arbeiðsgongdin við masterlæruverkætlanini byrjar tíðliga í semestrinum og heldur fram alla lestrarhálvuna við eitt nú bólkaframløgum og felags seminarum.
2. Lestrarhálva
Á aðru lestrarhálvu tekur tú skeið innan títt serøki á útlendskum universiteti. Tað er týdningamikið, at tú í samstarv við Masterlærutoymi fert í gongd við at leggja aðru lestrarhálvu til rættis longu í byrjanini av fyrru lestrarhálvu.
- Onnur lestrarhálva er skipað í 30 ECTS skeið frá útlendskum universiteti
3. Lestrarhálva
Á triðja semestri fert tú i praksislæru/phronetikum.
Hetta merkir, at tú, grundað á avtalu millum teg og ein stovn ella virki, granskar eina fakliga viðkomandi uppgávu, samstundis, sum tú eisini luttekur í vegleiðing og metoduskeiðum á Setrinum. Harumframt er ein minni partur av lestrarhálvuni ein teoretisk og metodisk fyrireiking til masterritgerðina.
Tað hevur týdning, at tú arbeiðir aktivt við fyrireiking til serritgerðina longu her. Tískil samskipa vit tína praksislæru soleiðis, at stundir eisini vera til at arbeiða á Setrinum fastlagdar dagar. Harumframt skrivar tú synopsu í metodologi 2, sum skal virka sum grundarsteinur undir sjálva ritgerðina.
Lestarhálvan er skipað í 2 partar:
- 25 ECTS praksislæra/phronetikum
- 5 ECTS Metodologi 2
4. Lestrarhálva
Fjórða lestarhálva skrivar tú Masterritgerðina.
Umframt at hvør lesandi fær ein atknýttan vegleiðara, so er eisini skipað fyri seminar, har lesandi fáa høvi at sparra, motivera og stuðla arbeiðsgongdini hjá hvørjum øðrum.
- 30 ECTS Masterritgerð


text:
Ein fagur vegur er hjá teim,
sum Jesu gerning skoða,
at ganga gjøgnum henda heim
við kærleiks milda loga
og tendra ljós, sum heit og klár
seg onga løtu dylja,
men lýsa Harrans náðiár
í Kristi trúgv og vilja.
2. Hvat gagnar tað at røða væl
og allan vísdóm vita,
at eiga fult av gávum tal
og trúgv, sum fjøll kann flyta,
hvat munar mans, ja, eingla mál
og spádóms djúpu grundir,
tá heimsins ok er lagt á sál,
og kærleikin er undir?
3. Ja, Jesus vár, tú veitst tað best,
tú hevur vegin gingið,
og tó tú átti valdið mest,
so hevur tú tær fingið
tann lut í tíni jarðarmynd
sum tænari at líða
og møta heimsins háð og synd
við kærleikssmíli blíða.
4. Tað er ei nakað loyndarmál,
sum eg fyrst skal út grunda,
men, Jesus, minn tú mína sál
á kærleikan at stunda
á vegnum, fagrastur er her
og gjøgnum heimin gongur,
og har hvør gerð av sonnum er
til tín ein takkarsongur.
S.A. Weihe.Goym tekstin


text:
Tøkk - Hanus Lydersen
mán. 6. aug. - frí. 17. aug.
Hjartaliga takka vit fyri sýnda samkenslu, tá okkara elskaði sonur, maki, pápi, verfaðir og abbi
Hanus Lydersen
f. 14-09-1948 d. 03-02-2018
andaðist og varð jarðaður.
Til starvsfólkini á Norðoya Búð- og Heimatænastu, fyri góða røkt.
Til portørar og starvsfólk á Klaksvíkar Sjúkrahús og á Landssjúkrahúsinum fyri skjóta og góða hjálp og røkt.
Til Meinhardt Bjartalíð, prest, fyri andakt í kapellinum og vakra talu í Christianskirkjuni.
Til Gunnvu fyri vakran sang í kirkjuni.
Til sangarar, gravarar, kirkjutænara og til tykkum mongu sum bakaðu og hjálptu til við ervinum.
Fyri heilsanir, blómur og kransar og minningargávur.
Til tykkum, sum fylgdu Hanus til hansara seinasta hvíldarstað.
Av hjarta takk
Jenny, Irene, Jóhannis, Beinta og Jónleif við familju


text:
Navn: Harriet Olafsdóttir av Gørðum
Brúdleypsdato: 06.07.2012
Annað: Harriet hevur bloggin byolafsdottir.com
At finna perfekta brúðarkjólan
Eg minnist tað sjálv, eg forelskaði meg í tí (helt eg) perfekta kjólanum beinanvegin, tá eg byrjaði at leita. Hann hevði massar av glimmur, stórt tyll skjúrt, stuttar ermar og langt sleip.
Eg prøvaði fleiri kjólar, bæði í Føroyum og var enntá niðri í Danmark og leitaði eftir tí perfekta brúðarkjólanum. Eg fór sjálvandi altíð fyrst eftir tí, sum líktist kjólanum, ið eg hevði goymt mær myndina av, og sum eg helt vera tann perfekti.
Eg helt, at tað fór sjálvandi at vera ordiliga lætt at finna ein kjóla, tí eg visti jú akkurát, hvussu hann skuldi síggja út. MEN tað, sum eg tíðanverri mátti ásanna, var, at møguliga var hetta lættari sagt enn gjørt. Hvørjaferð eg prøvaði kjólarnar, ið líktust júst tí, eg vildi hava, bleiv eg bara meira og meira ósikkur og ónøgd við meg sjálva, tí, synd at siga, so klæddi eg teir als ikki! Eg sá bæði styttri út, enn eg var, og so eisini minst 10 kg tjúkkari – tað er jú júst tað øvugta av tí, sum tú ynskir av einum brúðarkjóla.
So naiv sum eg var, helt eg sjálvandi at tað var bara, tí eg ikki hevði funnið TANN kjólan, also tann á myndini.
Eg fór tí til Eiðis til eitt, ið æt “Kjólar”, har tey høvdu eitt lítið showroom við kjólum og annars hjálptu tær at bílleggja júst tann kjólan, tú ynskti tær – sergjørdan úr Kina. Eg fór har við tí fyri eyga at bíleggja tann kjólan eg hevði mynd av.
Tíðanbetur høvdu tey góða vegleiðing og ein seljara, ið tordi at siga sína meining og spurdi, um eg var heilt vís í, at júst hasin kjólin var tann rætti til mín?! Hann bað meg líka prøva onkrar av teimun, ið tey høvdu í “showroom’inum” og prøva at leggja tann “perfekta kjólan” á hillina eina løtu.
Hetta eri eg SO glað fyri, at eg gjørdi, tí tann kjólin, eg bílegði tann dagin var als ikki tann sami, sum eg hevði sett mær fyri.
Kanska tað, sum tú vanligvís ikki hevði farið eftir, er júst tað, ið passar perfekt til tín!
Við smávegis broytingum bleiv ordrin sendur inn uppá ein kjóla, ið hevði stórt tyll skjúrt, var stuttur, tvs. til øklarnar, hevði tíðskil einki sleip, og hann hevði ongar ermar.
Hesin kjólin var als ikki tann kjólin, eg hevði ímyndað mær og droymt um at blíva gift í, men vísti seg til at vera tann perfekti kjólin!
Eitt gott dømi um, hvussu “vit brúðrar” ofta hava ein tendens til at stara okkum blindar uppá nakað, sum vit bara mugu hava ella halda er perfekt, bara tí vit hava sæð onkran annan í tí ella mótabløðini fortelja okkum, at tað er tað rætta. Ístaðin fyri at leggja alt til síðis eina løtu og vera opin fyri at prøva okkurt annað. Tí hvør veit? Kanska tað, sum tú vanligvís ikki hevði fari eftir, er júst tað, ið passar perfekt til tín!
Góð ráð, ið kunnu hjálpa tær at finna júst rætta kjólan til tín:
Hóast tú hevur dreymakjólan í høvdinum, er tað ikki altíð líka lætt sum vænta. Tað kann til tíðir eisini verða neyðugt at seyma kjólan um, soleiðis, at hann passar perfekt til tín. Tað síðsta, tú hevur brúk fyri beint áðrenn brúdleypið, er at stressa um at finna tann rætta kjólan. Hóast tú møguliga ætlar at klænka teg, blíva eitt sindur brún ella, hvat tað annars skuldi verið, kanst tú altíð finna kjólan, tær dámar og síðan fáa hann gjørdan til áðrenn brúdleypið.
– Finn títt kropsskap og stíl, lurta eftir tær sjálvari, og hvat tú følir teg væl í.
Ikki læsa teg fastan eftir, hvat er moderna júst nú, tí tað er jú ikki sikkurt, at tann stílurin passar so væl til tín, ella at tú yvirhøvur dámar tað. Um tú ikki veitst sjálv, hvat tær klæðir, so er eitt gott hugskot at ráðføra teg við ein stylist ella lesa eitt sindur um kropsskap og seta teg inn í, hvør útskering o.s.fr. er hóskandi til títt skap.
– Ver opin fyri øðrum hugskotum.
Hóast tú hevur dreymakjólan í høvdinum, so er tað ikki heilt víst, at tað er tann perfekti, tá tú ert í honum. Ver opin fyri at prøva aðrar kjólar, tí hvør veit? Kanska tú finnur tann rætta kjólan, sum als ikki er tann, tú hevði í huganum av fyrstan tíð.
– Hugsa um árstíðina, stað og stíl.
Er tað eitt summar- ella vetrarbrúdleyp? Hvar blíva tit gift og ikki minst, hvar hugsa tit at taka myndir? Hvussu nógv skalt tú flyta teg, ganga og ikki minst dansa á brúdleypsdegnum? Hugsa um, at kjólin helst skal passa til dagin og ikki skal gerast tær ein byrða, áðrenn dagurin er komin í helvt, uttan so, at tú ert fyrireika uppá tað sjálvandi.
– Tak eina mynd av tær sjálvari í kjólinum, tær dámar væl, so hevur tú myndirnar at hyggja aftur á, tá tú ert komin heim.
Kelda: http://www.bridemagazine.co.uk
Góða eydnu og minst til: Ikki stressa, tann perfekti kjólin til tín er har, hóast tað møguliga ikki er tann, tú upprunaliga hugsaði.
Deil hesa grein


text:
Føroya Fólkaháskúli – við hattinum í hondini at bidda
20. mai 2015
Skulu vit bara standa og hyggja at og góðtaka slíka vanrøkt av einum stovni. Nei, eg fari í hvussu so er ikki at góðtaka hetta
Eftir, at SVF í Degi & Viku vísti, hvussu illa takið á Føroya Fólkaháskúla lak og hvussu illa Mentamálaráðið og Landsverk hava umsitið almennu ognina við at lata standa til, so eru tað nógv, sum hugsa um hetta er av kleyvarskapi ella gjørt við vilja.
Tað var undir øllum umstøðum ein syndarlig sjón at síggja í 2015, hvussu skúlastjórin gekk uppá ovasta loft, fyri at halda skúlan lens. Ein kann ímynda sær, hvussu inniklimaði er í einum slíkum bygningi – fukt og svampur – eitt stað, sum er við at gerast heilsuskaðiligt at húsast í.
Aftur her er eitt dømi um, at ein almennur bygningur í Havn vantar pening til viðlíkahald.
Mentamálaráðharrin virkaði eitt sindur ivasamur at játta pening til ein almennan stovn í Havn, hví tað? Úrslitið síggja vit - háskúlastjórin skal nú ganga runt í Havn og á ein eyðmýkjandi hátt biðja havnarfólk stuðla Føroya Fólkaháskúla, sum landi umsitur og hevur ábyrgdina av at viðlíkahalda.
Hevði hetta hent í veljaraøkinum hjá mentamálaráðharranum ella handlaði hetta um Tekniska Skúla í Klaksvík, so hevði hvør króna verið játtað og meira við.
Tá so háskúlastjórin er liðugur at bidda í Havn, so skulu ongir hjá tí almenna seljast, áðrenn takið kann skiftast út. Hetta er ein provokatión og háðan ímóti Føroya Fólkaháskúla, bara tí hann liggur í Havn.
Stevna Háskúlans er at vekja ans fyri mentan og máli, søgu og samfelag, og undirvísingin byggir bæði á tað andaliga, handaliga og skapandi. Háskúlin vil menna og upplýsa, bæði tað einstaka menniskjað og felagskapin allan. Sostatt handlar leikluturin hjá Føroya Fólkaháskúla um mentan og sosiala menning í samfelagnum fyri ávísar bólkar, sum hava tørv fyri tí, serliga ung fólk.
Skulu vit bara standa og hyggja at og góðtaka slíka vanrøkt av einum stovni. Nei, eg fari í hvussu so er ikki at góðtaka hetta.
Eg fari tí at heita á landsstýrismannin í Mentamálum, Bjørn Kalsø, um at játta tað, sum skal til fyri at skipaði viðurskifti aftur valda á Føroya Fólkaháskúla – ivist ikki í, at landsstýrismaðurin finnur eina skilagóða loysn og játtar neyðuga peningin.
Annfinn Brekkstein
Valevni Sambandsfloksins til løgtingsvalið
RN
Aftur


text:
Skulu fleiri pengar rindast út so má eisini meira koma inn
16. juli 2018
Tann eini samgonguflokkurin hevur lagt eitt videobrot út á sosialu miðlarnar, har víst verður á, hvussu nógvar pengar sitandi samgonga hevur givið borgarunum í Føroyum.
Sambært videobrotinum er tað ikki smávegis, sum øll hava fingið frá hesum gávumildu fólkunum, ið hava verið so fitt og hjálpsom at býta út av landsins ognum.
Og so fáa vit eisini at vita, at samgongan arvaði eitt undirskot, sum tey hava vent til avlop.
Frálíkt! - Men hov!... - Har manglar okkurt! Hatta kann ikki vera allur sannleikin!
Hvar eru inntøkurnar?
Tað ber ikki til, at so nógvir borgarar hava fingið so nógvar pengar, samstundis sum hallið er vent til avlop, uttan so at okkurt annað eisini er hent.
Skulu fleiri pengar rindast út, so má eisini meira koma inn, um útslitið skal blíva tað sama. Og skal undirskot harafturat vendast til avlop, so má uppaftur meira krevjast inn. So hvat er tað, sum hasin samgonguflokkurin gloymir at siga okkum í videobrotinum?
Har eru tveir møguleikar: Annaðhvørt eru skattir og avgjøld sera nógv hækkað, ella er tað tann nógva ferðin á búskapinum, sum fær fleiri pengar at renna í kassan í løtuni? Helst er talan um eina blanding av báðum.
Avgjøldini eru nógv hækkað
Vit vita, at avgjøldini á bensin og diesel eru hækkað nógv, eins og vektgjøld á akfør, avgjald á smyrjiolju, heilsutrygdargjald, tinglýsingargjald, umhvørvisavgjald, barsilsgjald, kringvarpsgjald, Samhaldsfasti og onnur gjøld eisini eru hækkað.
Einki av hesum verður nevnt í videobrotinum hjá samgonguflokkinum. Vit vita eisini, at sera nógv kemur inn í skatti og avgjøldum, nú tíðirnar eru góðar og arbeiðsloysið er søguliga lágt.
Hvør fær rokningina?
Alt hetta reisir ein annan spurning: Hvør fær rokningina, tá búskapurin vendir aftur, soleiðis at tað ikki longur rennur so nógv í kassan?
- Verða tað tá tey somu, sum nú hava fingið pengar, sum tá fáa eina rokning? Og hvussu verður við avlopinum hjá landskassanum tá?
Í hesum søguliga góðu tíðunum vísa fíggjarkarmarnir fyri 2019 eitt avlop á 400 mió. krónur. Tá eru 300 mió. krónur í forskattaðum pensjónum taldar við. Kristina Háfoss sigur, at hesir pengarnir eiga ikki at telja við, tí hetta er ”lán frá okkara eftirkomarum”.
Eisini eru 642 mió. krónur í donskum blokkstuðli taldar við, umframt at ríkiskassin rindar aðrar almennar útreiðslur í Føroyum. Risastóra tilfeingisgjaldi, sum einaferð skuldi klára at fíggja eitt heilt fullveldi, er eisini brúkt.
Eg spyrji bara, hvør fær rokningina, um sitandi samgonga sleppur at halda fram aftaná komandi løgtingsval?
Ætlanir hava longu verið frammi í samgonguni um at fara miðvíst undir at minka rikisveitingina burtur í komandi valskeiði.
Man ætlanin enn einaferð vera at smoyggja sær í andstøðu, leys av allari ábyrgd, tá upptakið skal gerast?
Og skulu vit enn einaferð hoyra teirra atfinningarsomu røddir móti teimum sum tá taka ábyrgd, meðan tey kunnu vísa á, hvussu nógv betri alt var, meðan tey ráddu fyri borgum.
Helgi Abrahamsen
RN
Back


text:
Á.f. er eitt
*alvitandi frásøgufólk
, sum umframt at siga frá hendingunum í søguni ger viðmerkingar, og sum viðhvørt setir fram hugleiðingar um, hvønn týdning søgan hevur sum slík og hvat hon merkir. Á.f. er ein ritsnild, sum teir stóru realistisku skaldsøguhøvundarnir í 19. øld nýttu nógv, eitt nú George Eliot (skaldanavn fyri Mary Ann Evans 1819-1880) og Leo Tolstoy (1828-1910). Á.f. ger tað møguligt at nýta skaldsøguna til at seta fram almennar siðahugleiðingar um mannalívið, viðhvørt í stuttum innskotum við dámi av
*ritroyndum
, sum bróta søguna av. Eitt klassiskt dømi um á.f. er frásøgufólkið í skaldsøguni
Tom Jones
(1749) eftir Henry Fielding (1707-1754). Í føroyskum skaldsøgum eru fleiri dømi um á.f., eitt nú frásøgufólkið í
Bábelstorninum
(1909) eftir Regin í Líð (skaldanavn fyri Rasmus Rasmussen 1871-1962).
Wayne Booth: The Rhetoric of Fiction 1961.


text:
Ian McKeever í Listasavninum Listin er til staðar!/
Ofta verður dentur lagdur á, at “Listamaðurin er til staðar” til eina framsýningarupplating - hetta er eitt slag av eyka reklamu, at tað ber til at síggja og heilsa uppá giraffin umframt at njóta hansara ella hennara listaverk. Á framsýningini, sum læt upp í Listasavninum síðsta fríggjadag var listamaðurin til staðar við lít, hann helt eina hugtakandi einfalda og væl orðaða røðu um hvat hansara list snýr seg um. Men á framsýningini Between Darkness and Light er tað fremst av øllum listin, ið er til staðar á ein hugtakandi stillan, men insisterandi hátt.
Tað er ikki oftari enn so, at vit uppliva samtíðarlistafólk av tílíkum altjóða týdningi, sum Ian McKeever her á landi, tess meira spell er tað, at ikki meira enn eini 45 fólk høvdu leitað sær niðan til fernisering. Føroyingar eru nokk so giggutir í so máta og møta betur upp, tá listafólkið er føroyskt. Framsýningin er sett saman av nonfigurativum myndum, sum hanga óalmindiliga væl í rúminum. Hetta er ein sjáldsama still framsýning, gamli Listaskálin hevur neyvan verið so kyrrur áður. Meginparturin av myndum eru smáar, tað snýr seg um træplátur við límaðum lørifti, sum síðani eru málaðar. Í øllum myndunum er tað varhugin, sum ræður. Tú heldur teg hóma okkurt, tú hyggur meira gjølliga, men so hvørvur tað, tí myndin ímyndar ikki nakað ávíst.
Ljós og myrkur
Ljós og myrkur ljóðar næstan eitt sindur gamaldags í einum samtíðarligum framsýningarheiti – í øldir hava ljós og myrkur verið grundleggjandi partur av listini. Listasøgan kundi fyri tað havt ljós og myrkur sum eitt undirheiti og í ávísum tíðarskeiðum hava ljósfyribrigdini havt ein beinleiðis høvuðsleiklut, t.d. í barokkinum. Frá teirri tíðini kenna vit døkku myndarúmini, sum verða upplýst eins og av einum ljóskastara til tess at vísa á ljós í myrkri, ella clair obscur, sum hetta verður nevnt. Ljós og myrkur er eisini rættiliga grundleggjandi innan fotografi, og ein partur av framsýningini er fotomyndir. Hesar fotomyndirnar tykjast eisini nonfigurativar, tó at tær eru tiknar í heiminum hjá listamanninum. Hann hevur fotograferað staklutir, millumrúm, skuggar í nærmyndum, har tað ikki sæst hvat tað er, listamaðurin hevur avmyndað.
Stilli
Eg skrivaði longur uppi, at framsýningin er still og stillar framsýningar elva ikki til mong orð. Tá eg einaferð spurdi føroysku listakvinnuna Hansinu Iversen, sum eisini málar nonfigurativt, hvat árin hon ynskti hennara myndir skuldu hava á áskoðararnar, var svarið friður. At hon ynskti, at fólk skuldu binda frið framman fyri myndunum og bara vera. Júst somu kenslu fái eg í Listasavninum til framsýningina hjá Ian McKeever, men tað er ikki ein avkláraður, liðugur friður. Friðurin er spentur, á tremur í innihaldi, sum tú bara hómar og varnast. Skapini á myndunum eru avrundað, organisk og formatini á træplátumyndunum minna um ikonir men eisini um portrettmyndir. Tær hava somu stødd og format sum ein andlitsmynd hevði havt. Á ein hátt tykist framsýningin snúgva seg um menniskjað, ikki nakran ávísan persón, men meira um menniskjatilveruna sum heild.
Uppheinging
Tær 32 smáu træplátumyndirnar eru kjarnin í framsýningini, tær hava verið sýndar í Køln og aftaná tað í Sønderjyllands Kunstmuseum. Men harumframt er eitt úrval av eldri og nýggjum myndum hjá Ian McKeever til tess at geva okkum innlit í listina hjá honum í breiðari høpi. Eg haldi, at mátin, framsýningin er hongd upp, er inspirerandi. Í staðin fyri at fylgja støddini og t.d. heingja stórar myndir á stóran vegg, tykist fokus vera á heildini og eini samanhangandi rútmu inni í salinum,og tað fungerar ómetaliga væl.
Skuggar
Í veruleikanum er tað meira tað, sum liggur millum ljós og myrkur, sum er høvuðssakin í framsýningini hjá Ian McKeever. Tí hon er full av skuggum og tá tú gongur runt í framsýningarrúminum er tað næstan, sum um skuggarnir flyta seg við broytingunum í ljósviðurskiftunum, sum koma av, at sólin kagar fram osfr. So sjálvt um framsýningin kennist still er eitt øgiligt lív í henni. Á vegginum niðriundir balkongini er ein røð av smáum, blóðreyðum myndum, sum tiltrekkja áskoðaran við sansaliga vakra litinum, og stendur tú eina løtu framman fyri teimum myndunum, kennist tað eitt sindur sum at hyggja inn í teg sjálva og títt egna blóðrensl. Og tað er ringt ikki at koma í tankar um framsýningina hjá Rannvá Kunoy í 1999 við røntgen- og blóðrenslíblástum myndum. Men yvirhøvur eru vit nøkulunda á somu leið í myndunum hjá Rannvá Kunoy og Ian McKeever. Sama óvissan ræður, tá tú hyggur at myndunum og sær okkurt, sum tú ikki sást fyri løtu síðan eins og tú kanska sært tað, tú í grundini ikki sært, meðan tú møguliga ikki ert vís í, at tú sært tað, sum tú í veruleikanum sær. Ian McKeever leggur eisini stóran dent á at skapa ymiskar dýpdir í myndirnar við slørum omanyvir og opum inní, fleiri av myndunum eru komponeraðar yvir eitt leyst netmynstur við fleirtýddum dýpdum. Tað er eitt ordans kupp, at Listasavnið hevur fingið hesa framsýningina, so at føroyingum býðst høvi at síggja heimslist av hægstu karat.


text:
Glasir ein íløga í okkara ungdóm
28. november 2018
Negativu søgurnar um Glasir síggja út til ongan enda at fáa og kappast verður nú um politiskt, hvat møguliga er fari skeivt fram og ikki minst, hvør skal krossfestast. Vit gloyma í øllum hesum politiska retorikkinum, at tað eru næmingar, sum eru ógvuliga glaðir og stoltir av at ganga á skúlanum og tí ikki fáa henda kritikk at passa við, hvat teir sjálvir hava av positivum upplivilsum á skúlnum. Lat okkum nú gera skúlan lidnan og fáa skjótt greiðu á, hvat er hent við byggileiðslu, stýring og eftirliti - vit kunnu ikki liva við framhaldandi negativari umtalu
Glasir er ein fantastiska vakur og vælvirkandi skúli - eitt sera flott bygningsverk og eitt prýði fyri okkara land og okkara høvuðsstað.
Glasir er ein framtíðar íløga í okkara ungdóm - ein íløga, har 1.200-1.500 næmingar fáa undirvísing og læring.
Skúlin skal komandi árini uppbyggja og klekja túsundvís av næmingum til víðari lestur, til lærlingar o.a. Hesir fara á víðari lestrarleiðini at gerast kompetent arbeiðsmegi, bæði í Føroyum og runt um í heiminum. Ein grundarsteinur í okkara vælferðarsamfelag.
Verður henda íløga uppá umleið 600 mió. kr. avskrivað yvir 30 ár, so svarar tað til 20 mió. kr. árliga í avskrivingum. At gera íløgu í ein skúla fyri einar 600 mió. kr. stendur enntá ikki mát við risa íløgur í tunlar fyri einar 2,5 milliardir komandi árini.
Tí mugu ikki gerast sparingar og skerjingar í byggiverkætlanini, sum minka um nyttuvirðið av skúlanum - og verða til óbótaligan skaða fyri virksemi í framtíðini. Vit kappast eisini í Føroyum við aðrar miðnámsskúlar, eitt nú í Danmark.
Talan er um ein risa skúla eftir okkara mátistokki og gjørdar vórðu umfatandi og drúgvar fyrireikingar til verkætlanina. Politiska skipanin kann ikki siga seg heilt reina fyri ikki at hava gjørt nakrar feilir í viðgerðini, heilt frá byrjan av.
Hinvegin er tað sera týdningarmikið, at tann peningur, sum Løgtingið játtar og markar til endamálið, eisini verður brúktur til tað, og vanta pengar, ja so mugu tey, sum skipa fyri venda aftur til Løgtingið.
Tað er stuttligt at hava tveir synir á Glasi, sum stórtrívast á hesum skúla. Eg eri stoltur hvønn morgun, tá eg síggi okkara dugnaliga og hartarbeiðandi ungdóm fara inn í henda skúla at menna sínar fakligu, persónligu og sosialu førleikar.
Lat okkum verða góð við bæði Glasir og okkara næmingar.
Kaj Leo Holm Johannesen
løgtingsmaður fyri Sambandsflokkin
RN
Aftur


text:
Bøn kennist sum ein ramsa, ein skylda, sum bara skal verða gjørd, áðrenn tú leggur eyguni saman eftir ein strævnan dag.
Fyri eitt sindur meira enn einum ári síðani var mítt bønarlív fátækt, veikt, og eg trúði lítið og einki uppá, at tað hevði nakra ávirkan yvirhøvur.
Bøn, jah tað var mær sum ein keðiligur innkeypslisti, men eg visti, at hettar var ikki sannleikin.
Eg visti um menn og kvinnur í Bíbliuni, sum Dániel, Ester, sum í samfelag við Gud í bøn broyttu umstøður og menniskju. Eg visti um menn og kvinnur lítið fyri mína tíð, sum George Mueller, sum bygdu alla sína tilveru uppá bøn.
George Mueller stovnaði og røkti eitt heilt barnaheim í 60 ár grundað á bøn eina. Hetta undraði meg og eg visti, at mín mynd av bøn var skeiv.
Ein dagin bað eg uppgivin og suffandi: “Harri broyt mína mynd av bøn, vís mær veruliga týdningin av bøn og vís mær, at bøn hevur ávirkan.”
Harrin er trúfastur og hoyrir okkum ALTÍÐ tá vit rópa til Hansara (Sálm. 77:2), eisini tá tað ikki kennist so. Eg hugsi, at Gud man hava hugsað: “Yes, nú sleppi eg enduliga framat!”, tí Gud fór beint til verka at broyta mína mynd av bøn.
Nógv ting spældu inn. M.a. Ein bók “Answers to Prayer – George Mueller“ og filmurin Warrom. Men fyrstu, mestu og bestu ávirkanina hevði dagligi lesnaðurin í Bíbliuni, har eg byrjaði at leggja merki til skriftstøð við versum um bøn og um at biðja í samsvar við vilja Guds.
Fyrsta bønarsvarið kom, tá eg í eini samtalu við ein vin lærdi, at tó eg ikki hevði fingið eitt ávíst bønarsvar enn, so hevði Gud ikki gloymt bønina og arbeiddi enn fyri einum bønarsvari.
Trúfasti Gud mín arbeiddi enn fyri at svara eini bøn, sum eg sjálv hevði koyrt í gloymskuna. Ein av mínum stórstu spurningum viðvíkjandi bøn var, hví Gud ikki svaraði. Og eg lærdi, at tó Gud ikki gevur okkum eitt bønarsvar, so merkir tað ikki, at Hann ikki tekur okkara bøn at hjarta og ikki arbeiðir fyri einum bønarsvari.
Harrin elskar okkum og ynskir okkum tað besta. Hann hoyrir, Hann veit, Hann suffar við tær. Gud ynskir eisini at verða tín verja, styrki og troyst (Róm.8,26 ; Sálm. 144:2).
Eg lærdi, hvussu lætt eg gloymi, so eg byrjaði at skriva nøkur bønarevni uppá eina skápshurð og skriva nakrar tankar og bønir í eina bók, sum eg tíðum las og bað fyri aftur. Fleiri bønarevni komu so hvørt uppá skápshurðina.
Nakrir mánaðir gingu og eg byrjaði at SÍGGJA, at bøn hevði ávirkan! Eg sá, hvussu bønir mínar til Gud vóru svaraðar. Eg sá, at Gud tók mínar bønir at hjarta. Eg kom at kenna, hvussu persónligur Gud er. Ja, at Hann hoyrir, sær og veit.
Bøn bleiv ikki longur ein innkeypslisti og ein skylda, men kraft, samfelag og kríggj (havi eg hug at kalla tað).
Mín mynd av Gudi var ikki longur ein blá “ynski-fe”, sum hevði ov nógv um at vera, nei Hann bleiv Gud í styrki og veldi. Ein Gud í kærleika og umhugsi. Og ikki longur ein Gud, men mín Gud.
.Fyri einari viku síðan las eg eitt vers, sum hevur sitið í minninum líka síðan: (Kol. 4:12
“Epafras letur heilsa tykkum, hann, sum er úr býi tykkara – tænari Krists Jesu, sum altíð STRÍÐIR fyri tykkum í bønum sínum, at tit skulu standa fullkomin og fullvís í øllum vilja Guds.”
Orðið eg festi meg við var “stríðir”. Hvussu stríddist Epafras fyri samkomuni í Kolosse? Ikki í orðum, gerðningum, peningaliga o.a. Nei, í BØN! Waauw, Epafras stríddist í bønini! (Jákup 5:16-17) sigur:
“Játtið tí syndirnar hvør fyri øðrum, og biðið hvør fyri øðrum, fyri at tit kunnu verða grødd! Bøn, biðin av rættvísum manni, avrikar nógv, táið hon verður biðin við kraft. Elias var menniskja undir somu korum sum vit. Hann bað, at ikki skuldi regna, og ikki regnaði á jørðini trý ár og seks mánaðir.”
Vit kunnu biðja, og bøn okkara hevur ávirkan. Bøn okkara hevur týdning! At fara í bøn er at stríðast, at fara í bøn er at fara í kríggj fyri onnur.
Hví heldur tú so mong av okkum hava tað fatanina av, at bøn er ein keðiligur innkeypslisti? Jú, tí fíggindi Guds, veit, hvussu nógva ávirkan bøn hevur og hvussu týdningarmikil bønin er. Eitt ensk orðatak sigur:
“Satan tries to limit your praying, because your praying WILL limit him!”
Gud hevur brúk fyri sínum hermonnum, okkum, at verða áhaldandi í bardaganum, áhaldandi í bønini!
-“Verið glað í vónini, tolin í trongdini, áhaldandi í bønini!” (Róm.12,12)📖
-“Stúrið ongum fyri, nei, latið í øllum tað, sum tit ynskja, koma fram fyri Gud í ákallan og bøn við tøkk! So skal friður Guds, sum stígur upp um alt vit, varðveita hjørtu og hugsanir tykkara í Kristi Jesusi.” (Filip. 4:7)📖
-“biðjandi í Andanum eina og hvørja tíð við allari ákallan og bøn, árvakin í tí og altíð áhaldandi og biðjandi fyri øllum hinum heiløgu -” (Efes. 6:18)📖
Mín niðurstøða er hetta:
“Eitt fátækt Bíbliulestrar lív, verður eitt fátækt bønarlív. Og eitt fátækt bønarlív, verður eitt fátækt andaligt lív.”🙏🏻


text:
Setanin hjá rektaranum longd við trimum árum
Herálvur Joensen, stýrisformaður og Sigurð í Jákupsstovu, rektari hava fríggjadagin 9. oktober skrivað undir avtalu um at leingja setanina hjá rektaranum við trimum árum, soleiðis at hon ístaðin fyri at fara úr gildi 31. august 2016 fer úr gildi 31. august 2019.
Sigurð í Jákupsstovu tók við starvinum sum rektari fyri Fróðskaparsetur Føroya tann 1. september 2011.
Stýrið fyri Fróðskaparsetur Føroya
-
17.01.2019 FøroyamálsdeildinJens Dam Ziska settur sum vísindafólk at standa fyri útbúgvingini í listaligum arbeiðiLýst verður við upptøkutreytum til útbúgvingina í vár Jens...
-
16.01.2019 Setrið Deildin fyri Heilsu- og Sjúkrarøktarvísindi Depilin fyri heilsugranskingVæleydnaður heilsugranskingardagur í KongshøllDepilin fyri Heilsu- og Almannagransking skipaði hósdagin 10...
-
15.01.2019 Føroyamálsdeildin Til lesandiStakskeið á Føroyamálsdeildini várið 2019Lesturin byrjar aftur á Føroyamálsdeildini 4. februar. Í vár...


text:
U19 kvinnulandsliðið úttikið
Mikukvøldið fer U19 kvinnulandsliðið í flogbólti til Kettering í Onglandi, har liðið skal spæla við í norðurevropeisku kappingini í flogbólti – NEVZA.
Kapingin byrjar fríggjadagin 26. oktober og seinasti dysturin er sunnudagin 28. oktober.
Føroyska liðið er í bólki saman við Svøríki og Noregi, og liðini í hinum bólkinum eru Danmark, Ongland og Ísland. Fyrsti dysturin hjá Føroyum verður ímóti Svøríki klokkan 10.30 fríggjamorgunin.
Allir dystirnir verða stroymdir og verður hetta upplýst nærri á www.volleyballengland.org
Venjarin Kristian Mikkelsen hevur úttikið hesar leikararnar:
Petra Sunadóttir Hansen, Dráttur
Sesilia Prior, Dráttur
Inga Helena Henriksen, SÍ
Elsa Samuelsen, KÍF
Zoe Dickson, KÍF
Sára Maria Johansen, TB
Hilda Bolstad Mortensen, Fleyr
Bjørk Nolsøe Isaksen, Fleyr
Barbara Durhuus, Fleyr
Hanna Biskupstø, Ikast
Sára Vatnhamar, Ikast
Eva Gunn Niclasen, Køge


text:
Um tær dámar Snickers, so fert tú at elska hesar heimagjørdu snickerskúlurnar! Tær eru soo lekkrar og so er høvuðstilfarið dadlur. Yes! okkurt sunt og gott fyri búkin er í. Tilfar til áleið 25 stk 65 g peanuts 225 g... Continue reading →
Endiliga vikuskifti, og onki er so lekkurt sum at vakna leygarmorgun! Hevur tú hug at diggast í køkinum, so havi eg okkurt lekkurt til tín. Heimsins lættasta konfekt? Tilfar 200 g marcipan 200 nougat 50 g ósaltaðar pistacienøtur Arbeiðsháttur Rulla... Continue reading →
Tað kreativa hevur altíð verið ein stórur partur av mær. Eg trúgvi at tað kann samanberast við tí kensluna tá man hevur trenað. Man fær líkasum reinsað kroppin. Soleiðis havi eg tað, tá eg havi skapað okkurt. Eg havi leingið... Continue reading →
Hetta er ordiliga nemt at gera og ooooordiliga lekkurt, til so nógvar ymiskar samansetingar. Lemoncurd kann brúkast sum ala súltutoy á fransbreyð (soleiðis verður tað nógv brúkt í Onglandi). Har afturat kann tað brúkast í køkur, ís, dessert osf. Mums... Continue reading →
Síðani eg var heilt lítil havi eg sungið. Minnast tit hasar “Vinarbøkurnar”, sum øll høvdu fyrr. Har man kundi skriva í hjá hvørjum øðrum, svara spurningum, festa eina mynd osf. Tá skrivaði eg altíð at eg ynskti at verða sangari,... Continue reading →
Hendan køkan má verða ein av mínum yndis. Hon er so frísk og samstundis júst passaliga søt við lekkra brownie botninum. Altso hon smakkaði væl. Og vakri liturin av bromberunum?? Waaauw! eg eri so positivt yvirraskað. Hetta var ein... Continue reading →
Nú er við at verða nakrir dagar síðani, at vit høvdu heimablídni hjá svigerforeldrunum í Skálavík. Hetta riggaði avbera væl og gestirnir vóru so fittir. Talan var um eitt selskap á 34 fólk, sum búðu á Hotel Skálavík í nakrar... Continue reading →
Soo var ein nýggj uppskrift her! Eg havi sæð onkrar líknandi køkur og helt eg skuldi fara at royna at gera eina. Nú havi eg endiliga fingið husblas at rigga sum tað skal, og tað er sum um ein nýggur... Continue reading →
Hesa samansetingina havi eg hugsað um leingi. Endiliga fann eg eitt høvi at gera hana til. Hetta er ein ordans sukurbumba, og smakkar ótrúliga væl. Um tú ikki hevur stundir til at gera alla køkuna á degnum, kunnu botnarnir báðir... Continue reading →
Nú eru eitt sindur langt ímillum uppskriftirnar, men soleiðis er, tá ein lítil frella fer avstað við tíðini. Hendan uppskriftin er tó sera vælegnað til eina mammu, sum hevur nokk at gera. Tað er ikki neyðugt at deila deiggið til... Continue reading →


text:
Torbjørn Jacobsen: AEF = 18 løgtingsmenn- Er ein nýggj fullveldissamgonga í væntu?
AEF = 18 løgtingsmenn (í hesi kanningini) Er ein nýggj fullveldissamgonga í væntu? Soleiðis skrivaði Torbjørn Jacobsen, tá hann hevði gjøgnumgingið nyggjastu veljarakanningina. Tá hann sigur AEF, so eru hansara tankar Fólkaflokkurin, Tjóðveldi og Framsøkn.
Í kanningini fær Fólkaflokkurin 8 sessir, Tjóðveldi 8 sessir og Framsókn 2
sessir og sostatt er helst grundarlag fyri eini fullveldissamgongu, hugsar Torbjørn Jacobsen, við spurnartekini.
Kanningin sum Lóður hevur gjørt, sigur annars um støðuna hjá ymisku flokkunum:
Afturgongd síðani valið
Javnaðarflokkurin hevur havt afturgongd, síðani hann tók við sum løgmansflokkur í 2015 í øllum veljarakanningum, sum hava verið gjørdar.
Í veljarakanning, sum varð gjørd september 2016, hevði Javnaðarflokkurin eina afturgongd upp á 0,9 % í mun til valið, og flokkurin var í tí kanningini tann flokkurin, sum hevði størst afturgongd.
Í december í 2016 vísti ein veljarakanning, sum Gallup gjørdi, at Javnaðarflokkurin hevði varvðeitt síni átta tingfólk, og at samgongan varð styrkt við einum umboði fyri Framsókn. Men í hesi kanningini hevði Javnaðarflokkurin eisini mist undirtøku.
Fólkaflokkurin størstur
Í juni í 2017 hevði samgongan mist meirilutan. Tá var Fólkaflokkurin størsti flokkur, og andstøðan hevði fingið 18 tinglimir. Nýggjasta veljarakanningin vísir, at Fólkaflokkurin aftur er størsti flokkurin við 25 % og átta tinglimum.
Tá lá Javnaðarflokkurin á 20 %, í december sama ár lá hann á 20,9 %, og í dag fær hann altso 19,2 %.
Í kanning hjá Fynd í november 2017 fekk Javnaðarflokkurin einans 5 tinglimir. Flokkurin hevur liðið á 7 tinglimum síðani, men er so endaður á seks tinglimum í dag.
Tjóðveldi stendir seg betri enn nakrantíð í veljarakanningini og fær 8 tinglimir. Tað er fyrstu ferð síðani valið, at Tjóðveldi fær 8 tinglimir í eini veljarakanning.
Nógvir ivasamir veljarar
Tað er tó nógv, sum bendir á, at úrslitið kann broytast rættuliga nógv, tí óvanliga nógv - heili 20,7 % siga seg ikki vita, hvønn tey høvdu valt í dag.
Tey flestu av teimum ivasomu eru fólk, sum settu krossin við Javnaðarflokkin til seinasta val.
Gallup eisini gjørt veljarakanning
Fyri løtu síðani sendi Tjóðveldi á Fólkatingi eina kanning, sum Gallup hevði gjørt til miðlarnar. Hon vísir, at fýra teir størstu flokkarnir fáa 7 tinglimir hvør, og at Fólkaflokkurin er størst við 22,3 % av atkvøðunum. Sambandsflokkurin fær 21,1 % av atkvøðunum, Javnaðarflokkurin fær 21 % og Tjóðveldi 20,6 %
Munurin er sostatt minni millum flokkarnar, og afturgongdin hjá Javnaðarflokkinum er ikki eins stór, sum í kanningini hjá Lóður. Hann hevur tó nógv størst afturgongd samanborið við hinar flokkarnar.
Samanborið við seinasta val gongur Fólkaflokkurin í kanningini fyri Tjóðveldi á Fólkatingið 3,4 % fram, og Sambandsflokkurin vinnur 2,4 %. Javnaðarflokkurin gongur 4,1 % aftur. Tjóðveldi stendur at kalla í stað og missir 0,1 %.
Sjálvstýri fær í kanningini 3,2 % og missir ein tinglim. Miðflokkurin fær 5 % og varðveitir sínar tveir tinglimir. Framsókn fær 6,9 % og varðveitir eisini sínar tveir tinglimir. Sigur heimasíðan kvf.fo
Meiningar og hugleiðingar ið verða bornar fram í hesum lesarabrævið, umboða ikki meiningar, áskoðanir ella sjónarmið hjá leiðsluni í R7 Kringvarp.
Mest lisið í farnu viku
Uppskotið sum flent varð eftir hevði komið væl við nú
Rák (29) 5G tøkni og undirskriftinnsavning móti, at føroyingar verða millum fyrstu í heiminum at fáa 5G
Byggigølan á Glasi - tey eru skelka!
Hugnaløtan (47) - Gestur: Jógvan Arge
Video: Kópur etur fisk áðrenn hann fer aftur í trolið
Prát við Arna Zachariassen um burðartal
Prát við Anfinn Olsen
Ferðslutrygd 43 ár í dag
Kópur oyðir toskastovnin í New Foundlandi
Samrøða við Jacob Vestergaard um Glasir
R7 Premier League (33) - 21. jan 2019
Republikanskt CO2 sirkus á Vaglinum í Havn
"Kom á 2069!" (45) - 18. jan 2019
Barbara Holm gevst sum blaðstjóri á Sosialinum
Prát við Virgar Dalsgaard um leiklutin hjá Emil Joensen í samband við "Merkið"
Javnaðarflokkurin avdúkar nýtt valevni
Ronaldo játtar seg sekan
Sølu- og marknaðarleiðarin í Miðlahúsinum er farin í annað starv
Tíðindi klokkan 12
Desember størsta vøkstur í arbeiðsplássum í USA nakrantíð
Bárður, Jacob, Bill og Kristin vilja ikki á fund við Kristinu Háfoss
Valskráin hjá KvF
Metis - Øll sendingin - 22. januar 2018
Sri Lanka - í botnleysari skuld til Kina - setir deyðarevsing í verk
Samband
Postboks 226
FO-600 Saltangará


text:
Grein 5, stk 2 í lógini um Búskapargrunn Føroyar er ásett at Landsbanki Føroya umsitur grunnin og ger leiðreglur fyri íløguvirksemi hjá grunninum.
Fæ grunnsins verður umsitið sambært íløguheimildini og leiðreglunum fyri íløguvirksemi, sum nevndin í landsbankanum hevur samtykt at galda fyri minstagjaldførið hjá landskassanum. Hetta til støðisfæið er komið upp á eina upphædd 800 mió. kr. ella meira. Tá verður serstøk íløguheimild og leiðreglur gjørdar fyri grunnin.
Galdandi íløguheimildin, har eisini leiðreglurnar eru í, sæst Íløgurkarmar fyri landskassans gjaldføri
Samtykt á fundi í landsbankannevndini 27. august 2018.


text:
Above and beyond
ABOVE AND BEYOND er ein skjóttgangandi, sansamettandi sýning, har klassiska søgan um øra vísindafólkið og royndarkaninina ger seg galdandi í tráð við spurningin um, hvussu eksponentiella menningin av talgildari tøkni seinastu áratíggjuni hevur sína ávirkan á menniskjað.
Talgild tól og appir eru vornir aktørar í dagsins samfelagi, ið krevja nógv av okkara kognitivu heilaresursum, og kappast sostatt við aðrar týdningarmiklar heilaførleikar so sum stutttíðarminnið, hugsavnan, og hvussu vakið okkara sansa-apparat er.
Hvat vit gera, hvussu vit sansa, hvussu vit føra okkum fram og atburður okkara millum verður meira og meira ávirkaður av talgildari tøkni í gerandisdegnum. Talgild miðlan hevur ein instantan eginleika, ið krevur, at vit mugu laga okkum til at móttaka nýggja informatión í sera høgari ferð. Tó er okkara tørvur á nærleika, friði, hvíld og sjálvsræði er enn tann sami sum fyri 100 árum síðani. Men ofta offra vit hendan tørvin til frama fyri tøkniligan og talgildan framburð uttan at spyrja nærri at, um hann gagnar okkara lívi.
Í hesum stykki traðkar áskoðarin inn í ein heim við estetiskum íblástri úr 60'ara science fiction, surrealismu og hipstaramentan. Tveir gátuførir leiklutir útføra ymiskt royndarvirksemi, ið trýstir kognitivu heilaresursirnar og kropsligar førleikar til tað ytsta. Hetta við einum koreografiskum konsepti, ið er makan til tað talgilda: títt, tilvildarligt, instant, og við einari rúgvu av undirliggjandi turrum humori og fangandi tónleiki.
Sostatt eru modernaður dansur, performance-list og ein heimagjørd elektronisk maskina við til at skapa eitt pall-landslag og eina hendingargongd, ið pallsetur skuggasíðuna av talgildari tøkni: troytta og útlúgvaða kroppin sum metafor fyri gjónna millum ta ovurstóru mongd av kunning, ein noyðist at halda skil á í 21.øld, og hvat okkara kroppar og tilvitska evolutionert megna.
Koreografur: Daphna Horenczyk
Dansarar: Búi Rouch og Daphna Horenczyk
Ljós-sniðgeving: Súni Joensen
Listalig ráðgeving: Ariel Cohen og Luan de Lima de Silva
Rekvisittir: Ilya Kull
Plakat og grafisk sniðgeving: Doris Maximiliane Würgert
Tónleikur: Naduve, The Residents, Soulwax, Lady Gaga
Treylari: Fabian Schober
Stuðlar: Tjópallur Føroya, Leiklistaráðið, Mentanargrunnur Landsins, Tórshavnar Kommuna
Sýningar:
4. januar kl. 19.30
5. januar kl. 19.30
6. januar kl. 20.30
Longd: 1 tími
Prísur: 200,-


text:
Hava steðgað leitingini
19-01-2019 - 11:41 - Jóanis Nielsen
Tað var í morgun um 8:30 tíðina at ein fráboðan kom um, at ein kona hevði sæð eitt reytt ljós á luftini úr Syðrugøtu. Ljósið hon hevði sæð hevði hon sæð úr Syðrugøtu í rætning móti Gøtunesi og Mjóvanesi.
MRCC setti stóra leiting í gongd, ein stuttleikabátur við navninum Samson var í økinum, og fór hann beinavegin at leitað. Boð blivu eisini send eftir bjargingarbátinum Ziska og bjargingartyrluni hjá Atlantic Airways. Umframt at verjuskipini Vædderen og Brimil, onkur alibátur og fiskiskip leitaðu í økinum.
Vakthavandi á MRCC-støðini í Havn sigur við jn.fo, at tey valdu at steðga leitingini klokkan 11. Tá hevði tyrlan leitað í økinum í tveir tímar, og hevði verið víða um, men einki sæð. Í dag eru sera góð líkindir at leita av tí at tað er so klárt.
Vakthavandi á MRCC sigur, at eingin er saknaður, og eingin hevur biði um hjálp.
So aftur til reyða ljósið, av tí at tað er so góð líkindir í dag er ilt at meta um hvussu langt reyða ljósið var burtur úr Syðrugøtu, og kann reyða ljósið kom frá einum flogfarið í luftini.


text:
Oddagrein: Bera yvir við óreglusemi
Í fleiri dagar hevur orðaskifti verið úti á Facebook, og meira, sum kom fram á sosialu miðlunum, eitt nú VP, størri var øsingin og trongdin fyri at verja borg.
Henda eirindaleysa jagstranin av Rani Nolsøe má halda uppat. Í gjár kunngjørdi stýrið fyri Íverksetarahúsið at tað “møguliga” bleiv neyðugt við eykajáttan fyri at rudda upp eftir fyrrverandi leiðsluni í Íverksetarahúsinum, skrivar stuðul.
Hesin spyr eisini, hví tað er neyðugt at rópa hetta út um geilar sum ein “møguleika”? Altso ikki heilt víst men møguliga. Hví henda almenna jagstranin av fólki, sum hava gjørt sítt besta í nógv ár, har góð úrslit síggjast eftir? Semja er gjørd við fyrrverandi leiðaran og so er tann sakin liðug, heldur hesin avgjørdur.
Víst verður eisin á, nakrir mánar eru eftir av árinum og hvør hevur nú fíggjarliga ábyrgd av teimum?
Skal hetta skiljast soleiðis, at tit vilja ikki hava sannleikan fram um hvat veruliga er hent í Íverksetarahúsinum?!, spurdu vit retoriskt, og svarið kom promte – enntá frá einum fólkatingslimi.
Sjúrður Skaale, svarar:
Ja, hesar insinueringarnar og hálvkvødnu vísurnar um Rana Nolsøe - Vágaportal-style - eru skammiligar. Hevur hann gjørt nakað álvarsamt, so er at melda hann. Er talan um smáting sum tey, iðkomin eru fram (har ivasamt er um han hevur gjørt nakað skeivt ella ikki) so so er at gera eina semju við mannin, og lata hann halda fram ella skiljast. At tveita ymisk ting út, so fólk frítt kunnu gita víðari, er undir lágmarkið, skrivaði fólkatingslimurin.
Og vit á Oyggjatíðindum kundu ikki lata vera at spyrja Sjúrða Skaale:
Kundi tú útdjúpað hvat tú meinar við “insinueringar og hálvkvøddar vísur”. Hvat er “smáting” í tínari verð, og hvat er tveitt út, sum fólk frítt kunnu gita víðari uppá. Og hvussu meinar tú: “undir lágmarkið”. Og kundi tú so eisini sagt okkum hví nevndin skal melda, tá tú ikki vilt hava nevndina at finna sannleikan.
Og víðari var okara viðmerking: Halda júst, at tað er neyðugt, at sannleikin má fram so øll sleppa undan at døma. Fyribils vita vit bara, at “Húsið” hevur goldið eina privata verkstaðsrokning hjá stjóranum uppá omanfyri 25 túsund kr., og eisini onkran dýran ferðaseðil, sum onkur her - ikki einhvør, nevnir smáting!?!**
Har kom onki svar frá Fólkatingsmanninum, men...
Fólkatingsmaðurin valdi at strika sína egnu viðmerking, og strikaði sostatt eisini okkara tekst, men vit høvdu tikið avrit av tekstinum, og kunnu tí endurtaka hann í hesi greinini.
Men felags fyri verjarnir, og tey eru ikki so fá, er, at tey ikki halda, at leiðarin í Íverksetarahúsinum, skal krevjast at betala peningin aftur, sum kanska svarar til 50 túsund krónur. Í hvussu so er tað, sum longu er kannað og staðfest, men tey flestu halda so eisini, at meira skal ikki kannast.
Tey flestu viðhaldsfólk eru av teirri fatan, at Rani Nolsøe er so fittur, at hann ikki skal betala nakað aftur í almenna kassan.
Tey bera yvir við óregluseminum, meðan fólkatingslimurin heldur, at er nakað galið, so eigur leiðarin at verða meldaður, men fyri at vita hvussu galið tað er statt, so mugu fíggjarviðurskiftini kannast nærri, men tað heldur Sjúrður Skaale, ikki vera neyðugt.
Hann ber eisini yvir við óreglusemi, tí heldur ikki hann heldur, at meira skal kannast. dak


text:
Í juni var árstíðarjavnaða fulltíðararbeiðsloysið 1,8%, samanborið við 2,0% mánaðin frammanundan og 2,3% fyri einum ári frammanundan. Í tali var fulltíðararbeiðsloysið 495 persónar í juni í ár, tað eru 165 færri enn sama mánað í fjør. Munurin millum kynini er minkaður nakað, og nú er arbeiðsloysið hjá monnum 1,5% og hjá kvinnum 2,0%. Minsta arbeiðsloysið er í Vága sýslu, Norðstreymi, Norðoyggjum og Sandoyar sýslu við umleið einum prosenti og tað mesta í Suðuroy við hálvumfimta.
Myndin omanfyri vísir gongdina í arbeiðsloysinum síðstu fjúrtan árini, eins og munin millum talið av skrásettum arbeiðsleysum persónum, persónar umroknaðir til fulltíð, og árstíðarjavnað tal av fulltíðararbeiðsleysum. Aftast í hesi grein er ein lýsing av hesum hugtøkum.
Í talvuni niðanfyri er arbeiðsloysið fyri alt landið, menn og kvinnur, lýst mánað fyri mánað, frá juni 2017 til juni 2018, bæði í tali av fulltíðararbeiðsleysum persónum og í % av arbeiðsfjøldini.
Arbeiðsloysið hjá kvinnum minkað nakað meir enn hjá hjá monnum
Tá arbeiðsloysið av álvara fór at minka eftir fíggjarkreppuna, minkaði tað nógv skjótari hjá monnum enn hjá kvinnum, men síðstu tvey-trý árini hevur munurin verið so at siga óbroyttur – tó so, at síðani ársskiftið er arbeiðsloysið hjá kvinnum minkað úr 2,7 niður í 2,0%, meðan tað er minkað hjá monnum úr 1,8 niður í 1,5%. Kvinnuarbeiðsloysið er tó framvegis ein fjórðing størri enn hjá monnum.
Minst arbeiðsloysi í Vágum, Norðstreymi, Norðoyggjum og Sandoy – nógv mest í Suðuroy
Meðan Suðuroyar sýsla skilir seg burturúr við nógv tí størsta arbeiðsloysinum, er ikki so stórur munur millum allar hinar sýslurnar:
- Minst er tað í Vága sýslu við 0,8%, Norðstreymi við 0,9% og Norðoya og Sandoyar sýslum við 1,1%.
- So er eitt lítið glopp upp til Eysturoyar sýslu við 1,5% og Suðurstreym við 1,7%.
- Nógv størst er arbeiðsloysið í Suðuroy við 4,6%.
Í øllum sýslum er arbeiðsloysið hægri hjá kvinnum enn hjá monnum, uttan í Vága sýslu.
Lægsta arbeiðsloysið yvirhøvur er hjá monnum í Norðstreymi og kvinnum í Vága sýslu við 0,6%, hinvegin er tað hægsta hjá kvinnum í Suðuroy við 5,2%.
Broytingin í arbeiðsloysinum í sýslunum
Í flestu sýslum er arbeiðsloysið minkað hetta 12-mánaðar skeiðið – uttan í Eysturoyar sýslu, har tað er hækkað úr 1,3 upp í 1,5%. Størsta minkingin er í Vágum úr 2,0 niður 0,8%.
Verður hugt nøkur ár aftureftir er arbeiðsloysið sum heild minkað munandi. Tó hevur fallið verið ójavnt í ymisku sýslunum og sveiggjandi. Suðuroyar sýsla er tó í eini serstøðu, har tað eru ógvislig sveiggj í arbeiðsloysinum, samstundis sum tað liggur langt oman fyri støðuna í landinum annars, og munurin heldur økist enn minkar.
Javnt lágt arbeiðsloysi í flestu aldursbólkum
Minsta arbeiðsloysið við 1,3% er í aldursbólkinum 45-54 ár og hægst hjá teim 25-34 ára gomlu við 2,2%. Annars er ikki so stórur munur millum arbeiðsbólkarnar.
Um árstíðarjavning
Árstíðarjavnað tøl eru reinsað fyri árstíðaravvik, sum t.d. afturvendandi sveiggið í virkseminum millum vár og summar, heyst og vetur. Hetta merkir, at til ber at hyggja eftir gongdini mánað fyri mánað, uttan at samanberingin verður órógvað av regluligum sveiggjum millum árstíðirnar. Til ber at lesa meira um árstíðarjavning her.
Trý mát: rakt av arbeiðsloysi, umroknað til fulltíð, og árstíðarjavnað
Í uppgerðini hjá Hagstovuni eru íroknað skrásett arbeiðsleys hjá ALS og hjá Almannastovuni.
- Hetta eru tey, sum eru rakt av arbeiðsloysi, og her telja øll líka, líka mikið hvussu lítið ella nógv tey eru arbeiðsleys í tíðarskeiðinum.
- Út frá skrásetta talinum av arbeiðsloysistímum verða tey í ALS umroknað til fulltíðararbeiðsleys, t.v.s. arbeiðsleys allar 40 tímarnar í vikuni. Tey, sum ikki eru í ALS men fáa arbeiðsloysisveiting frá Almannastovuni, eru øll roknað sum fulltíðararbeiðsleys.
- Síðan verður eisini roknað eitt árstíðarjavnað tal av fulltíðararbeiðsleysum.
Dagførdu arbeiðsloysistølini eru nú tøk í hagtalsgrunninum við fleiri útgreinaðum upplýsingum her.


text:
Ingi Samuelsen
19.02.2018 - 11:01
Ítróttur > Ítróttur > Vetrarítróttur
Nei takk. Svenska fólkið hevur ongan áhuga í at hýsa olympisku vetrarleikunum. Tað vísir ein kanning, sum Sveriges Radio hevur gjørt.
Kanningin sum Radiosporten hjá Sveriges Radio gjørdi vísir, at 53 prosent av svium siga nei til at Svøríki skal hýsa vetrarolympisku leikunum í 2026.
Spurningurin fær einans undirtøku av umleið einum triðingi av fólkunum. Stuðulin er nakað hægri millum ung fólk, meðan stuðulin millum borgararnar í høvuðsstaðnum Stockholm er nakað minni, og hetta hevur helst áhuga millum høvuðsstaðarpolitikararnar, sum í løtuni umhugsa um býurin skal stuðla eini umsókn at hýsa olympisku leikunum.
Olympiska nevndin hjá Svøríki hevur longu sent inn umsókn um at Stockholm skal hýsa vetrar OL í 2016.
Í býarstýrinum í Stockholm er tó enn ikki meiriluti fyri at stilla seg aftan fyri umsóknina, skrivar sverigesradio.se.
Í svensku veljarakanningin vórðu 1531 fólk millum 18 og 79 ár spurd. Men spurningarnir vórðu settir í tíðarskeiðinum 15 til 22. januar – áðrenn núverandi leikirnir í Suðurkorea byrjaðu.
Avgerðin um hvør fær olympisku vetrarleikirnar í 2026 verður tikin í september 2019. Umframt Stockholm hava eisini Graz/Schladming, Sion, Sapporo og Calgary víst áhuga.
Svøríki hevur ongantíð hýst vetrarolympisku leikunum – tað hevur Finnland heldur ikki. Vetrar OL hevur verið í Noregi tvær ferðir, í Oslo í 1952 og í Lillehammer í 1994. Fyrstu vetrarolympisku leikirnir vóru í Charmonix í Fraklandi í 1924.


text:
Søgan er grundað á søgnina um Katrin í Toftum. Søgnin er úr Hósvík frá síðst í 18. øld.
Søgan snýr seg um ungu bóndadóttrina Katrin, ið finnur eitt flættað silkiband, ein dagin hon hevur verið í haganum og mjólkað neytum. Eitt kvøldið stendur ein fremmandur maður fyri henni í fjósinum og vil hava silkibandið aftur. Men tað vil Katrin ikki, tí henni dámar bandið. Tá hon umsíður varnast, at hesin løgni maðurin er ikki ein heilt vanligur maður, huldumaður, vil hon geva manninum bandið aftur. Men nú vil huldumaðurin hava meir enn bandið og vil ikki lata Katrin fáa frið. Ein søga um kærleika, heidnar kreftir og kristindóm.
Høvundur: Ingun Christensen.
Bók fyri ung (grøn krabbabók 6. torleikastig) * 88 síður * Myndprýtt: Kathrina Skarđsá * Útgávuár: September 2018 * Forlag: Bókadeild Føroya Lærarafelags.
Bókin er partur av krabbarøðini hjá Bókadeild Føroya Lærarafelags og Námi. Kann keypast í bókhandlum og í Bókamiđsøluni.
- FYRSTI PARTUR úr bókini kann hoyrast niðanfyri:


text:
Summar Festivalurin
Føroya Tele og Summar Festivalurin hava verið dus, líka síðani tiltakið fór av palli í 2004. Grundætlanin við hesum samstarvi er, at Føroya Tele vil vera við at menna tiltøk innan tónleik, tøkni, undirhald og ungdómsmentan.
Vit síggja týdningin í, at Summar Festivalurin roynir at byggja brýr millum ættarliðini, sum árliga kunnu hittast í Klaksvík á einum rimmar festivali, har tónleikur og góðar upplivingar verða sett í hásæti.
Í 2016 og 2017 hava vit m.a. verið á staðnum við eini sokallari løðistøð, sum gevur festivalgestum møguleikan at uppløða sínar fartelefonir, tá tað mangan er langt til eina stikkkontakt.
EITT LØÐI STAÐ Á SUMMAR FESTIVALINUM 📱🔋 🎶 Summar Festivalurin stendur fyri durum, og vit løða upp til eitt brak av einum…
Posted by Føroya Tele on Tuesday, August 8, 2017


text:
Høvuðsstaðurin sum ferðavinnubýur
Tórshavnar Kommuna ger rætt í at leggja stórar ætlanir fyri høvuðsstaðin sum ráðstevnubý og tí er tað sjálvsagt, at kommunan eisini tekur stig til at byggja nýggju multihøllina, eina høll, sum fer at gagna ferðavinnuni um alt landið
Tørvur á nýggjum og fleiri vinnu-ferðatilboðnum
Tað er at frøast yvir, at tað grør um gangandi fót í ferðavinnu okkara. Nú sæst eisini, at kósin, sum var sett fyri ferðavinnuna í 2011/2012 var røtt, ikki minst takkað verið teimum sera dugnaligu fólkunum, ið hava marknaðarført Føroyar sum ferðamannaland seinastu árini
Tann parturin av ferðavinnuni, sum kallast MICE-ferðavinna, sum stendur fyri Meetings, Incentives, Conferences og Events er framvegis komin sera stutt her í Føroyum. Men júst hesin parturin av vinnuni, er uttan iva tann parturin, sum hevur størst menningarmøguleikar.
Vit eiga at halda fram við at gera miðvíst arbeiði fyri at fáa enn fleiri ráðstevnur, fundir og tiltøk til Føroya - tí hetta slagið av ferðafólki leggur meiri eftir seg enn vanlig ferðandi. Kanningar í t.d. Danmark vísa, at ein vinnuferðandi brúkar umleið 3.300 kr. um samdøgrið, í mun til ein vanligan ferðandi, sum brúkar umleið 1.200 kr. Eisini er hetta slag av ferðafólki við til at skapa vinnulig og faklig netverk og vitan.
Við øðrum orðum so leggur vinnu-ferðavinnan - ráðstevnur, fundir og onnur tiltøk - fleiri ferðir so nógv av peningi eftir seg, fyri hvønn vitjandi, í mun til tað, sum vanlig ferðafólk gera. Júst tí eigur málið at vera at fáa ferðavinnuna at vera heilársvinnu og ikki bara standa í blóma frá apríl til einaferð í september. Fáa vit skapt røttu karmarnar um vinnu-ferðavinnuna verður henda við til at skapa nógv nýggj og ikki minst støðug arbeiðspláss.
Tá eg tosi um karmar, so meini eg við enn fleiri gistingarmøguleikar til nógv fleiri fólk enn tey 200-300, sum kømur eru til í dag á 3 og 4 stjørnu hotellum. Vit skulu hava enn fleiri 4 stjørnu gistingarmøguleikar og tað, sum er minst líka týdningarmikið sum gistingarhúsini er, at umstøðurnar til ráðstevnur og stór tiltøk vera nógv betri. Tað eru slíkar umstøður, sum útlendskar fyritøkur, áhugafeløg og myndugleikar eftirlýsa, tí tey vilja fegin koma til serstøk og fjarskotin støð sum Føroyar at halda teirra fundir og tiltøk.
Multihøll í høvuðsstaðnum
Tórshavnar Kommuna kann gera stóran mun á hesum øki, um tey gera tingini rætt. Her hugsi eg serliga um ta ætlaðu multihøllina, sum kommunan ætlar sær at byggja. Ein slík multihøll kann vera við til at skapa góðar karmar til størri ráðstevnur, ítróttartiltøk og onnur altjóða tiltøk.
Nú um dagarnir frættist, at ein sendinevnd við umboðum fyri Tórshavnar Kommunu høvdu verið i Dubai saman við Visit Faroe Islands og umboðum fyri vinnu-ferðavinnu aktørar og kunnað seg um ráðstevnuferðavinnuna. Hetta er at frøast um, tí so hava tey uttan iva bæði sæð, og fingið at vita, hvussu stórir møguleikarnir eru í hesum partinum av ferðavinnuni - og hvat skal til fyri, at Tórshavn og Føroyar kunnu verða áhugaverdar og ikki minst, hvat skal til av íløgum og tilboðum, skulu vit bjóða okkum fram at hýsa stórum tiltøkum.
Tað er ein upplagdur møguleiki at gera eina multihøll, ið kann hýsa øllum hugsandi altjóða ítróttartiltøkum, men sum eisini eigur at kunna hýsa stórum mentanartiltøkum og altjóða ráðstevnum. Fáa vit hesa høll, ganga helst ikki nógv ár, áðrenn dugnaligu ferðavinnufólk fylla høllina við tiltøkum, tað verið seg HM ella EM kappingar ella altjóða læknaráðstevnur. Verður rætt atborið, so verður neyvan vika har ikki stór tiltøk vera í Føroyum. Tað fer at hava stóra ávirkan og ringvirkningar um alt landið, ikki bara til Havnina.
Við slíkari høll, kunnu Føroyar bjóða seg fram at hava, ikki einans 3-400 fólk sum maksimum, men fleiri enn 1.000 vitjandi til ráðstevnur og tiltøk - og tað hevði gjørt allan munin.
Tað er at smíða meðan jarnið er heitt og tað vóni eg eisini, at Tórshavnar Kommuna fer at gera.
Johan Dahl


text:
Umboðsmaðurin gav kommununi átalu fyri ikki at hava grundgivið avgerð um innlit
Álit viðv. klagu um at Tórshavnar kommuna partvíst noktaði at geva innlit í mál um leigu av bygningi til læknaviðtaluhøli
Umboðsmaðurin hevur viðgjørt eina klagu frá Kringvarpi Føroya um, at Tórshavnar kommuna bert gav partvíst innlit í skjøl og upplýsingar í einum máli um leigu av einum bygningi til læknaviðtaluhøli uttan at grundgeva nøktandi fyri avgerðini.
Umboðsmaðurin vísti á, at bert at játta partvíst innlit er tað sama sum partvíst at nokta innlit, og at kommunan sambært reglunum í §§ 21 og 23, stk. 1 og 2 í fyrisitingarlógini hevur skyldu til at grundgeva eina noktandi avgerð, samstundis sum hon verður fráboðað, og at vísa á tær rættarreglur, sum avgerðin er grundað á.
Undir klaguviðgerðini gav kommunan klagaranum grundgeving fyri avgerðini um bert at geva partvíst innlit. Umboðsmaðurin viðgjørdi grundgevingarnar hjá kommununi og metti, at í nøkrum førum vóru grundgevingarnar hjá kommununi fyri ikki at veita innlit í ávís skjøl og upplýsingar ikki nóg ítøkiligar, og í øðrum førum varð grundgivið við at vísa á skeiva lógargrein.
Umboðsmaðurin gav kommununi eina átalu fyri ikki at hava grundgivið sína avgerð um innlit, samstundis sum avgerðin varð fráboðað klagaranum. Samstundis heitti umboðsmaðurin á Tórshavnar kommunu um at viðgera spurningin um innlit í ávís skjøl og upplýsingar av nýggjum. (LUM 18/00074)


text:
Fjørugrátítlingurin (lat. Anthus obscurus; da. Skærpiber) heldur seg á turrlendi og helst har, sum grót er um vegir; í bjørgum og urðum er hann nógv at síggja, so væl sum á sjóvarklettum og køstagørðum. Reiðrið ger hann av deyðagrasi, grovastu stráini ytst, fínastu innari, innast er mjúkur mosi og so ull og fjøður. Fyri tað mesta hevur hann tað í eini garðsholu ella einum grótglopri, stundum undir einum bakka. Eggini eru grá við dimmum prikkum, oftast 4 ella 5 í tali. Bøgan vermir, meðan steggin flákrar høgt uppiyvir og syngur fyri henni.
Og gott hevur hann málið. Fyrst ljóðar eitt mjúkt pjip-pjip, meðan hann
flýgur uppeftir, so kemur eitt títt pipipi, meðan hann dalar niður. So setur
hann seg eina lítla løtu, til hann aftur fer í loft og byrjar leikin av nýggjum. Eftir 14 døgum eru ungarnir útkomnir. Sum hjá øllum smáfuglum eru teir naknir í fyrstuni og heldur ljótir. Høvdið er margháttliga stórt, — ikki á leið at teir orka at bera tað, og so hava teir tað liggjandi uppi á kroppinum á hvørjum øðrum. Mamman vermir teir, og pápin ber teimum at eta.
Skjótt eru teir floygdir, og duga tá sjálvir at vinna sær føðina. Heyst og vetur eru teir nógv í hoygørðum, har eru hoysniglar og grasfræ at fáa. Í kava hava teir tað ofta svangligt. Blaka fólk tá molar út til teirra, kunna tey haldga teir so at húsunum, at teir hvønn dag koma fyri dyrnar at eta — teir spakastu kunna stundum seta seg á gáttina og eygleiða fólkini innanfyri. Men ketturnar ræðast teir illa, og tær verða eisini mongum av teimum at bana.
Úr: Mikkjal á Ryggi: Fuglabókin, Dýralæra II. 1951.